qundao/data-zh-poetry huggingface dataset:
兰中番俗
作者：萧竹
朝代：清

遍履兰中地，番庄卅六多。依山茅盖屋，近水竹为窝。众怪疑魑近，心顽奈石何。往来皆佩剑，出入总操戈。酒醉欣摇舞，情欢乐笑歌。尊卑还可爱，男女实难讹。八节无时序，三冬亦暖和。未能传五教，咸晓四维摩。
甲子兰记
作者：萧竹
朝代：清

遨游台地已三秋，觅尽山川何处求。步向兰中寻一吉，罗纹交贵水缠流。屏风锦帐列千寻，融结兰城天地心。万叠江山遥拱秀，率滨应沐化波深。
甲子兰记·其一
作者：萧竹
朝代：清

遨游台地已三秋，觅尽山川何处求。步向兰中寻一吉，罗纹交贵水缠流。
甲子兰记·其二
作者：萧竹
朝代：清

屏风锦帐列千寻，融结兰城天地心。万叠江山遥拱秀，率滨应沐化波深。
阳景三绝
作者：萧竹
朝代：清

孤峰独耸接云间，砥柱中流岂等閒。日月每从眉上过，乾坤祇在海中山。
阳景三绝
作者：萧竹
朝代：清

石峡朝天景秀妍，高峰玉笋插云烟。遥看雪浪飞千尺，秋色淩空水接天。
阳景三绝
作者：萧竹
朝代：清

龙潭碧水玉壶清，印得秋空两月明。百里江山如画稿，青岩蓝影尽含情。
台湾三仁诗
作者：萧纶
朝代：清

台湾净扫无风尘，天子下诏褒三仁。三仁何姓氏，一为寿同春，淡水县丞老幕宾。丞亡摄官克复城，出兵剿贼死贼营。其一岭南客，国子生。寓彰化，纠义民，其姓李氏乔基名。守鹿仔港有成绩，战牛马庄终殒身。同时见此二义士，一弱女子尤绝伦。满姑年十七，父曰刘郡丞。贼先执丞次胁姑，姑不受辱泣且嗔。蹈河不死骂益烈，白璧虽碎声铮铮。是三人者微且轻，非将非吏非守臣。身虽死义，分甘沉沦。幸遇天子大圣明，幽遐必瞩，名教是敦，曰此三人纵疏贱，磊落大节宜吊旌。诏建祠宫，楹桷维新。有司岁时，祀以特牲。为问蚁贼起事辰，士民奔走，妇女被掠，何无一人能及此三人。吁嗟乎，人人且有忠孝情，盍至三仁祠下一听天子命祀之恩纶。
桐船行
作者：萧纶
朝代：清

永嘉城头角声咽，大星坠地光不灭。白头老母望儿归，不见桐船泪垂血。桐船轻疾如游龙，将军百战多威风。不知乃由阿母训，不杀贼归母须愠。桐船昨出时，别母换征衣。祇言儿向闽中去，那知陷入鲸鲲围。鲸鲲日伏台澎侧，闽中将吏谁敢击。幕府闻得桐船来，火急军书催赴敌。将军之来非出师，国家有事安得辞。贻书中丞誓必死，要令大节千秋知。天茫茫，波浩浩，吹桐船，落贼岛。矢石既尽壮士亡，将军挺立神不挠。大呼狂贼速杀我，群丑投戈拥公坐。抉伤且学鲁臧坚，捐躯夙志今朝果。圣主酬忠礼数全，可怜谰语尚纷然。果然不出将军料，诬作哥舒语浪传。有卒潜逃自贼垒，自言亲见将军死。话到蛟龙食魄时，阿母闻之悲不止。母勿哭，母教儿杀贼，儿死身不辱。桐船虽败鬼犹雄，森森直节谁能同，便是龙门百尺桐。
赋得星使出词曹
作者：萧联魁
朝代：清

莫道词臣贵，驰驱敢告劳。星轺由驿路，使节出仙曹。日下丝纶降，云间气象豪。烟霞今揽辔，珠玉昔挥毫。吏岂殊香案，途应拥羽旄。金门传盛遇，玉尺喜亲操。东壁西园属，南辕北辙遭。月卿临照处，共荷圣恩褒。
赋得溪云初起日沈阁
作者：萧联魁
朝代：清

一上城楼望，秋初景已凉。日沈高阁里，云起小溪旁。白练随波浪，金乌入栋梁。遥空晖隐隐，深壑水泱泱。壮丽千寻耸，苍茫万笏将。逐风来四面，带雾蔽中央。祇有浓阴布，都无烈焰张。临江增爽气，吟咏忆咸阳。
南楼远眺
作者：萧致良
朝代：清
体裁：七言律诗

危楼高峙倚云空，槛外帆樯万里通。江水远来巴子国，雄风高压楚王宫。凤皇欲下箫谁引？鹦鹉无言赋敢工。直拟凭虚驰八极，云雷何日羽毛丰？
溪桥候月
作者：萧赵琰
朝代：清

候月荆溪口，初凉桥上生。星辰秋在水，河汉夜无声。农火归残巷，渔家话浅更。兴来忘所待，人影欲同行。
过净梵寺吊周瑜城
作者：萧赵琰
朝代：清

松涛听不尽，铁马去何之？只有僧归寺，更无人守陴。乱莺公瑾曲，远岫小乔眉。多少徘徊意，春风解缆时。
挽张之洞联
作者：萧辔均
朝代：清
体裁：联

出处不愧名臣，望重邺侯，遇隆苏轼；学界长留遗爱，金铸范蠡，丝绣平原。
七夕杂诗仿曝书亭体
作者：萧道管
朝代：清

定有琼楼特地凉，银河烂熳起红墙。黄姑曝惯黄绵袄，不领天孙云锦裳。西风不算清凉伞，南阮无多黄竹箱。拥得桃笙背镫坐，月痕如水过东墙。秋声不起青杨巷，夜色平分黄篾楼。晒罢残书无个事，诗情伫到个萤流。
七夕杂诗仿曝书亭体·其一
作者：萧道管
朝代：清

定有琼楼特地凉，银河烂熳起红墙。黄姑曝惯黄绵袄，不领天孙云锦裳。
七夕杂诗仿曝书亭体·其三
作者：萧道管
朝代：清

碧海青天几度来，婿乡缥缈指蓬莱。嫦娥懒见双星会，渐渐灵妃唤不回。依旧东西沟水流，有人为古起担忧。玉皇不付冯暖券，何处婚钱醵阮修。
七夕杂诗仿曝书亭体·其二
作者：萧道管
朝代：清

西风不算清凉伞，南阮无多黄竹箱。拥得桃笙背镫坐，月痕如水过东墙。
七夕杂诗仿曝书亭体·其四
作者：萧道管
朝代：清

秋声不起青杨巷，夜色平分黄篾楼。晒罢残书无个事，诗情伫到个萤流。
夜坐
作者：萧道管
朝代：清

下帘划袜移，萧寥夜又冷。窗纱厌白地，位以瓶花影。微风尔何来，欺我炉烟挺。昔年两无寐，索句银烛秉。画屏看双星，娇宠形影并。无眠更延伫，钗划月痕等。良夜去迢迢，有如兰釭耿。与君复此夕，静味当细领。宿雨响不停，谯楼静而迥。独怜栖鸟惊，踏踏怯寒梗。
春暮
作者：萧道管
朝代：清

春暮花飞尽，无人寂闭门。满庭苔草色，诗思在黄昏。
春阴
作者：萧道管
朝代：清

薄帷淡如烟，春阴浓于墨。窗前倚复倚，稍觉寒恻恻。顾兹瓶中花，倍有销魂色。因思成小筑，万本会香国。南轩坐管领，红紫面皆北。太阴有炼形，暄妍未为得。
暑晚得雨
作者：萧道管
朝代：清

疏雨洒池竹，雨斜竹已垂。继以微风度，门馆生凉时。细点湿窗纸，馀飔飏书帷。瓶花如新润，炉烟惟清丝。于焉遂延伫，数语不成诗。
有所思
作者：萧道管
朝代：清

桔槔声里月如烟，危栏虚倚愁不眠。梦魂飞越路三千，碧云楼阁何处边。下有清影照㛹娟，亭亭隐约画廊前。此时幽怨鬓斜偏，紫霄鸾凤乘何缘。西风写韵传一篇，不然湖色西子妍。波纹滑笏如春笺，飘零风露共叩舷。云鬟香雾湿可怜，弃掷宝枕梦游仙。销歇锦瑟张鹍弦，胡为落叶听哀蝉。蘧蘧蝴蝶去不还，秋更一一年复年。
秋晚
作者：萧道管
朝代：清

蝉声摇曳歇，庭院晚凉留。衫袖风添裥，帘栊月当钩。竹香秋梦碎，树影夕阳收。亦是诗家语，谁能刻意求。微月澹空庭，薄云天际青。鸣蛩犹阁阁，瘦蝶已星星。曲院蕉疑雨，疏窗镫似萤。江潮少焉至，荻叶最堪听。
秋晚·其一
作者：萧道管
朝代：清

蝉声摇曳歇，庭院晚凉留。衫袖风添裥，帘栊月当钩。竹香秋梦碎，树影夕阳收。亦是诗家语，谁能刻意求。
秋晚·其二
作者：萧道管
朝代：清

微月澹空庭，薄云天际青。鸣蛩犹阁阁，瘦蝶已星星。曲院蕉疑雨，疏窗镫似萤。江潮少焉至，荻叶最堪听。
窗前树金银花一架
作者：萧道管
朝代：清

酴醾香梦何匆匆，花散天女褪紫红。天然金玉抱奇相，锦绣照耀谢化工。美人薄采不盈掬，宜田待女怨东风。烟携雪挺搴素袂，淡黄深白摇绮栊。低垂蕙帐悄然觉，蘅芜恍惚把芳丛。残蜂倦蝶不到处，无衣妆额尤玲珑。美人何日不成虹，白云黄竹逢西东。
西郊上冢即目
作者：萧道管
朝代：清

荠麦东风绿，菜花斜日黄。郊原好颜色，生色上衣裳。梨花零落尽，独有豆花肥。多谢东风意，微香吹扑衣。水田真漠漠，雨后少人耕。白鹭不飞去，相随立复行。
西郊上冢即目·其一
作者：萧道管
朝代：清

荠麦东风绿，菜花斜日黄。郊原好颜色，生色上衣裳。
西郊上冢即目·其三
作者：萧道管
朝代：清

水田真漠漠，雨后少人耕。白鹭不飞去，相随立复行。
西郊上冢即目·其二
作者：萧道管
朝代：清

梨花零落尽，独有豆花肥。多谢东风意，微香吹扑衣。
龙华镇看桃花
作者：萧道管
朝代：清

龙华桃花十五里，桃花红白玫瑰紫。游人看花兼看人，马如游龙车如水。罥枝裙衩香春风，映肉花光一何绮。游人只恐斜阳暮，照影争怜绿波美。长安水边不可见，湖西花钿只如此。明朝处处卖花声，苦报春光疾如驶。
挽曾国荃联
作者：萧邦恺
朝代：清
体裁：联

哀赋江南，此日苍生同一哭；恩承北阙，斯人青史足千秋。
挽曾国荃联
作者：萧镇江
朝代：清
体裁：联

金陵是戡定立功之地，握节重临，六七年外辑内绥，断发蛮夷咸服德；玉宇当成平无事之秋，骑箕遽返，亿万姓途悲巷哭，衔恩部曲更伤神。
挽曾纪泽联
作者：萧镇江
朝代：清
体裁：联

息兵归地，令强虏气挠，可使绝国奇才，富枢密后来仅见；防海筹边，资荩臣擘画，未尽平生底蕴，张魏公死有余哀。
挽郭嵩焘联
作者：萧镇藩
朝代：清
体裁：联

沐恩已十年，惟凭感泣至情，稍酬片念；著书近万卷，匪第旂常伟绩，独有千秋。
乐器
作者：萧雄
朝代：清

龟兹乐部起纷纷，调急弦粗响遏云。忽听名呼胡拨四，不禁低首忆昭君。
九龙树
作者：萧雄
朝代：清

雄藩古干绕池围，乔娇犹龙世所稀。九烈定成丹九转，跃梭雷雨合腾飞。
历法
作者：萧雄
朝代：清

年光未必协天时，月令徒教纪地支。三百六旬拘一格，不如桐叶闰犹知。
哈密二首
作者：萧雄
朝代：清

中原门户古伊吾，旧有雄蕃驻此都。万仞天山横北郭，一弘清濑下南胡。野阔山深十万家，王宫台榭旧繁花。三城鼎峙平沙岸，落日牛羊起暮笳。
哈密二首·其一
作者：萧雄
朝代：清

中原门户古伊吾，旧有雄蕃驻此都。万仞天山横北郭，一弘清濑下南胡。
哈密二首·其二
作者：萧雄
朝代：清

野阔山深十万家，王宫台榭旧繁花。三城鼎峙平沙岸，落日牛羊起暮笳。
回王园中花卉
作者：萧雄
朝代：清

花从内地强移栽，半畏寒多不肯开。独有玫瑰成土著，异香清远袭人来。
天山碑
作者：萧雄
朝代：清

丰功又见大唐年，赑屃高擎峻岭巅。却怪登临刚剔藓，读来风雪忽漫天。
奇台
作者：萧雄
朝代：清

西经谷壑出平芜，城倚阴山俯壮图。隔浦沙陀余故垒，月明风冷夜吹芦。
妇女
作者：萧雄
朝代：清

百啭歌喉骤马骄，娇娃夜带雁翎刀。当年八百朱颜妇，想见分防抗汉朝。
妇女二首
作者：萧雄
朝代：清

翠袜凌波红绣鞋，青丝编发称身材。迷离扑朔浑难辨，襟影双飘拖地来。少妇轻笼彩色裳，劳嫠翻学绿衣郎。肩披锦帔垂腰短，正是胡姬马上妆。
妇女二首·其一
作者：萧雄
朝代：清

翠袜凌波红绣鞋，青丝编发称身材。迷离扑朔浑难辨，襟影双飘拖地来。
妇女二首·其二
作者：萧雄
朝代：清

少妇轻笼彩色裳，劳嫠翻学绿衣郎。肩披锦帔垂腰短，正是胡姬马上妆。
嬉乐
作者：萧雄
朝代：清

嬉乐无非较艺时，输金相约马争驰。更看环抱交相跌，身手推谁好健儿。
屋宇
作者：萧雄
朝代：清

黄土为墙四面齐，数椽如砥覆新泥。却教满地铺成锦，相率家人一室栖。
巴里坤
作者：萧雄
朝代：清

伊州北度岭崔巍，浑看穹庐四面围。蒲类自为耕牧地，满城风景雪花飞。
幼稚
作者：萧雄
朝代：清

小儿空是说髫年，小女衣襟横在肩。躐等居然袍裤好，赤趺行旁额娘边。
戈壁
作者：萧雄
朝代：清

大漠连天一片沙，苍茫何处觅人家。地无寸草泉源竭，隔断邻封路太赊。
才能
作者：萧雄
朝代：清

亦有飘然器宇清，回鹘队里迥超群。聪明不亚青莲士，读尽番书读汉文。
文字
作者：萧雄
朝代：清

行行从右认横题，鸟篆纡回不整齐。二十九形兼转韵，音从喉舌辩高低。
歌舞
作者：萧雄
朝代：清

一片氍毹选舞场，娉婷儿女上双双。铜琶独怪关西汉，能和娇娃白玉腔。
沙山怀古
作者：萧雄
朝代：清

雾里辕门似有痕，浪传四十八营屯。可怜一夜风沙恶，埋没英雄在覆盆。
牧养
作者：萧雄
朝代：清

队队牛羊下夕晖，春风海上草初肥。贰师最有关心事，却笑而今已不稀。
物产
作者：萧雄
朝代：清

沿崖洞穴长青煤，石火能供万户炊。更有泥沙成宝物，居民搜采北山陲。
纺织
作者：萧雄
朝代：清

木棉花下女郎多，摘得新花细马驮。手转轴轳丝乙乙，不将粗布换轻罗。
耕种
作者：萧雄
朝代：清

四月东风已解冰，麦苗初长稻苗青。双驱骏马勤耕陇，不待天明早唤醒。
艺术
作者：萧雄
朝代：清

风惟庞古器惟粗，巧匠心思毕竟无。听说山南多敏慧，近来依样善描摹。
草木二首
作者：萧雄
朝代：清

自古龙堆草不生，牧童争趁水边程。湖中芦荻供多用，风度遥吹犊背声。红柳花妍莫可俦，白杨风惨易悲秋。萧萧落木榆关冷，最动乡心倚戍楼。
草木二首·其一
作者：萧雄
朝代：清

自古龙堆草不生，牧童争趁水边程。湖中芦荻供多用，风度遥吹犊背声。
草木二首·其二
作者：萧雄
朝代：清

红柳花妍莫可俦，白杨风惨易悲秋。萧萧落木榆关冷，最动乡心倚戍楼。
草木（左公柳）
作者：萧雄
朝代：清

千尺乔松万里山，连云攒簇乱峰间。应同笛里边亭柳，齐唱春风度玉关。
衣服二首
作者：萧雄
朝代：清

章身多爱锦衣鲜，窄袖长裾领自圆。袍裤暑天齐尚白，腰间犹系一条棉。高冠似瓮覆还空，小帽如觚绣并工。应是平生嫌发短，不交露顶见王公。
衣服二首·其一
作者：萧雄
朝代：清

章身多爱锦衣鲜，窄袖长裾领自圆。袍裤暑天齐尚白，腰间犹系一条棉。
衣服二首·其二
作者：萧雄
朝代：清

高冠似瓮覆还空，小帽如觚绣并工。应是平生嫌发短，不交露顶见王公。
辟展
作者：萧雄
朝代：清

辟展城连小涧边，西来刚过黑风川。井疆蕞尔人声寂，沙草坡中数点烟。
风化
作者：萧雄
朝代：清

自来风化亦崇文，齐趁髫年细讨论。手捧一枝新削简，树荫深处拜阿浑。
风洞
作者：萧雄
朝代：清

深谷崖边一窍开，汹汹橐籥走奔雷。呼号乱卷长川石，算是乾坤鼓荡才。
乌石山邻霄台联
作者：萧震
朝代：清
体裁：联

但愿桑麻成乐土；不妨诗酒上邻霄。
辟署后空地为菜畦
作者：萧霖
朝代：清

公仪昔相鲁，园中拔其葵。岂以士大夫，而学园夫为。此语所见大，吾敢忘情规。第念勤与俭，亦足箴官师。粳田五十亩，傲吏恒有之。食菹廿七品，廉士宁非宜。区区意如此，疑为有识嗤。寄语贤守令，吾志甘自卑。家无五亩园，迂拙愧老圃。四体不知勤，年年饱天庾。伏念闾阎中，岁时多作苦。抱瓮绠龟手，插棘刺伤股。烈日蒸笠养，严霜湿衣屦。我来课园丁，此景真目睹。一勺杯中羹，民间汗如雨。念此心怃然，聊订嘉蔬谱。治人自有术，种蔬亦有方。培之欲其厚，养之欲其长。毋为日炙乾，勿令虫啮伤。雨露所不逮，灌溉焉可忘。行之经半载，已见沃若光。瓜壶硕且大，葵藿清而香。如有非种者，锄莠安其良。物生既以遂，庶可佐盘觞。吾爱于陵子，习静逃世喧。吾爱汉阴叟，忘机乐邱樊。一行已作吏，兹事宁复论。退食幸多暇，荒畦且为园。薙草平藓径，编竹开篱门。春风坼嫩甲，秋雨滋陈根。非敢夸吏隐，聊以息尘烦。咄哉漆园吏，位卑道弥尊。
辟署后空地为菜畦·其一
作者：萧霖
朝代：清

公仪昔相鲁，园中拔其葵。岂以士大夫，而学园夫为。此语所见大，吾敢忘情规。第念勤与俭，亦足箴官师。粳田五十亩，傲吏恒有之。食菹廿七品，廉士宁非宜。区区意如此，疑为有识嗤。寄语贤守令，吾志甘自卑。
辟署后空地为菜畦·其三
作者：萧霖
朝代：清

治人自有术，种蔬亦有方。培之欲其厚，养之欲其长。毋为日炙乾，勿令虫啮伤。雨露所不逮，灌溉焉可忘。行之经半载，已见沃若光。瓜壶硕且大，葵藿清而香。如有非种者，锄莠安其良。物生既以遂，庶可佐盘觞。
辟署后空地为菜畦·其二
作者：萧霖
朝代：清

家无五亩园，迂拙愧老圃。四体不知勤，年年饱天庾。伏念闾阎中，岁时多作苦。抱瓮绠龟手，插棘刺伤股。烈日蒸笠养，严霜湿衣屦。我来课园丁，此景真目睹。一勺杯中羹，民间汗如雨。念此心怃然，聊订嘉蔬谱。
辟署后空地为菜畦·其四
作者：萧霖
朝代：清

吾爱于陵子，习静逃世喧。吾爱汉阴叟，忘机乐邱樊。一行已作吏，兹事宁复论。退食幸多暇，荒畦且为园。薙草平藓径，编竹开篱门。春风坼嫩甲，秋雨滋陈根。非敢夸吏隐，聊以息尘烦。咄哉漆园吏，位卑道弥尊。
挽曾国荃联
作者：萧霖澍
朝代：清
体裁：联

为中兴作柱石臣，外辑内绥，薄海共游春浩荡；与令孙结文字友，山颓斗陨，小儒惟有涕纵横。
挽郭嵩焘联
作者：萧鸾章
朝代：清
体裁：联

考古今人物表，读名臣言行录，合沅湘耆旧编，几见身退功崇，有如夫子；值太乙朝元日，遗宣公奏议章，进国家荐贤策，伫看恩颁天眷，笃念老成。
孟津雨望
作者：萧鸿吉
朝代：清

河朔春悯旱，生机郁草木。麦苗不盖地，蓬块纷满目。今晨渡孟津，微雨洒河曲。一色含新姿，风穗净摇绿。
崖城
作者：萧鸿吉
朝代：清

气寒风懔烈，山狭石纵横。路逆涧溪上，人冲云雾行。卖浆稀食店，喝马噤歌声。艰苦浑难忘，挑镫记驿程。
西湖杂兴
作者：萧鸿吉
朝代：清

山气蹙于水，水气浓于山。二气浮空濛，朝光生其间。峨峨初阳台，冥冥青苍天。太虚舒妙丽，映合成澄鲜。可娱不可即，湘帘凝晓烟。一曲一规模，屈折随所肖。谓此幽崛胜，彼又活脱妙。快意欣前瞻，赏心萦后眺。结构虽人工，出奇实天造。愿托湖上居，几生修得到。
西湖杂兴·其一
作者：萧鸿吉
朝代：清

山气蹙于水，水气浓于山。二气浮空濛，朝光生其间。峨峨初阳台，冥冥青苍天。太虚舒妙丽，映合成澄鲜。可娱不可即，湘帘凝晓烟。
西湖杂兴·其三
作者：萧鸿吉
朝代：清

天风吹海涛，晴籁生林表。送我蹑云磴，高空极天杪。气敛不敢肆，俯首瞰飞鸟。江帆片叶微，越山一螺小。目送西南云，乡心几萦绕。
西湖杂兴·其二
作者：萧鸿吉
朝代：清

一曲一规模，屈折随所肖。谓此幽崛胜，彼又活脱妙。快意欣前瞻，赏心萦后眺。结构虽人工，出奇实天造。愿托湖上居，几生修得到。
生日演剧戏台联
作者：萨又恒
朝代：清
体裁：联

宦场如戏我如痴，入座且听三叠曲；明月在天灯在市，开尊共醉万家春。
城西行
作者：萨哈岱
朝代：清

朝出城西门，暮返城西路。风送路旁尘，春老门前树。行客日纷纷，来往无间步。何如抱瓮人，安居守寒素。
寄怀汉三三兄
作者：萨哈岱
朝代：清

大被三年隔，长征万里赊。葡萄愁处酒，芍药别时花。上国遥云树，高城急鼓笳。阿兄休内顾，好继李轻车。
岁暮感怀
作者：萨哈岱
朝代：清

天意寒将雪，争林雀乱啼。孤怀伤岁暮，小立倚楼西。竹叶违良友，梅花忆故妻。所思都不见，愁与冻云齐。
摇动石
作者：萨哈岱
朝代：清

蚍蜉思撼树，螳螂奋当辙。物情固不量，物理亦难决。峨峨古田盘，怪石森罗列。小者状磊然，大者势巉绝。中峙苍玉根，攫空岚翠裂。鬼凿旁无痕，神工下有禊。纵使力拔山，一手谁能抉。我来试抚摇，动荡乃不辍。未著祖龙鞭，似听生公说。对之耸奇观，令人欲挢舌。幻象费揣摩，灵踪觑亲切。返步下山椒，夕阳半明灭。
有女
作者：萨哈岱
朝代：清

东邻有女似花枝，十五盈盈学画眉。一朝嫁作贵人妇，未许寻常侧目窥。西家女比花枝好，二十无媒成潦倒。时时对镜起长叹，只恐朱颜容易老。吁嗟乎！春发桃枝秋桂枝，迟早由来各有时。
西山道上
作者：萨哈岱
朝代：清

载得诗囊与酒筹，为乘高兴一探秋。苇残断岸寒惊雁，禾熟荒田晓放牛。野菊黄铺桥畔路，山枫红抱寺边楼。龙潭旧是登临处，不负西风续胜游。
过友人村居
作者：萨哈岱
朝代：清

故人久不见，相访过前村。流水溪边路，藏云树下门。桑麻新雨润，鸡黍古风存。拟卜诛茅地，从君共避喧。
述怀
作者：萨哈岱
朝代：清

同侪俱不贱，株守独如何。夜月闻鸡舞，秋风拔剑歌。才原怜我拙，事已让人多。惭愧王章妇，相依十载过。
四皓墓
作者：萨大年
朝代：清

云白岩青好避秦，鬓眉翻作汉功臣。何因多事商山老，不及桃源洞里人。
文姬归汉图
作者：萨大年
朝代：清

朔风吹雪野茫茫，一曲胡笳泪万行。犹胜琵琶愁出塞，李陵台畔月如霜。不惜千金赎蔡姝，阿瞒高义古今无。独怜他日王髦剑，北海何曾贳两雏。
文姬归汉图·其一
作者：萨大年
朝代：清

朔风吹雪野茫茫，一曲胡笳泪万行。犹胜琵琶愁出塞，李陵台畔月如霜。
文姬归汉图·其二
作者：萨大年
朝代：清

不惜千金赎蔡姝，阿瞒高义古今无。独怜他日王髦剑，北海何曾贳两雏。
东郊
作者：萨大文
朝代：清

偶步东郊外，才知春色深。莺花撩倦眼，山水静人心。荷筱者谁子，长歌入晚林。逝将屏城市，住此任登临。
七夕漫兴
作者：萨玉衡
朝代：清

玉露金风冷画屏，南来愁见五秋萤。才非服轭名何益，织不成章涕独零。世路艰难宁一水，人生离合悟双星。今宵仙会能多少，漏箭休催转翠軿。
何述善听泉图
作者：萨玉衡
朝代：清

山深断人迹，云白封樵径。百丈响飞泉，风松静相应。科头来几时，寂寂坐石磴。恐是焦旷仙，无言独心证。夕光岚雾霏，日色林壑暝。岂为万虑空，兼以七弦定。斋心灭众闻，幽耳满清听。所以弃瓢翁，挂瓢则听莹。
挽某县令母联
作者：萨玉衡
朝代：清
体裁：联

民是贾儿，甘棠歌众母母；官真佛子，妙莲现法身身。
江馆即事
作者：萨玉衡
朝代：清

江淮界南纪，日夜向东流。雨气白沈树，风声飒满楼。寒花欹晚照，病叶畏先秋。凉笛生愁思，归心未买舟。
秋晚遇故人
作者：萨纶锡
朝代：清

秋景清无际，天风荡绿鬟。卧云连水静，栖鸟对人间。磬响岩前寺，月明江上山。偶然逢素友，独自抱琴还。
甘露寺正殿联
作者：萨载
朝代：清
体裁：联

露降何年，萝径石门开法界；寺临无地，海云江月拥祥轮。
五月二十三日度天山作
作者：萨迎阿
朝代：清

天山五月雪光寒，款段徐行绕曲栏。花草精神尘外长，峰峦气势画中看。松林密布千千树，石道重回六六盘。绝顶登临皆俯视，飞泉声出白云端。
伊吾闲咏
作者：萨迎阿
朝代：清

伊吾城郭白云间，千里渊泉近玉关。乡信频通时慰念，宦情颇适日开颜。月留酒伴花前醉，天许诗人塞上闲。潇洒自如空万虑，无朝无暮见南山。
十一月六日由哈密起行，喜接次婿明古愚谊书
作者：萨迎阿
朝代：清

又从今日向东行，恰好东风扑面迎。旧迹清留葱岭雪，新年暖入玉门城。绵绵远道归心急，漠漠平沙望眼明。爱婿书来先志喜，相期三月到燕京。
哈密
作者：萨迎阿
朝代：清

雄镇天山第一城，久储粮饷设屯营。路从此地分南北，官出斯途合送迎。车马军台时转运，商民戈壁日长征。瓜田万顷期瓜代，好向伊吾咏太平。
巴里坤
作者：萨迎阿
朝代：清

海南岭北建双城，重镇威严驻满兵。据要更新开郡县，保安依旧置屯营。天山雪冷催莲放，水府龙潜禁炮鸣。西域版图收万里，笑他汉碣纪功成。
甘肃藩署官厅联
作者：萨迎阿
朝代：清
体裁：联

有孚在道明功也；同寅协恭和衷哉。
荡諠楼联
作者：萨迎阿
朝代：清
体裁：联

外域全归，坐揽关山皆胜地；上游得据，笑谈西北有高楼。
黄鹤楼联
作者：萨迎阿
朝代：清
体裁：联

一楼萃三楚精神，云鹤俱空横笛在；二水汇百川支派，古今无尽大江流。
寿王一如先生七十，即次其自寿诗韵二首
作者：葛□渭
朝代：清

蓬岛秋深胜似春，天开寿宇證全神。杖宜在国华年永，矩到从心耄学新。小隐未恢经世业，长生弥懋读书身。即今嘉树勤封殖，吾爱吾庐志亦伸。灵椿不老一家春，巷祝于今别有神。白首齐眉鸿案古，青云发轫鲤庭新。嘉宾衍燕承先德，旷代耆英有后身。乐事儒门今占尽，磻溪佳话伫重伸。
寿王一如先生七十，即次其自寿诗韵二首·其二
作者：葛□渭
朝代：清

灵椿不老一家春，巷祝于今别有神。白首齐眉鸿案古，青云发轫鲤庭新。嘉宾衍燕承先德，旷代耆英有后身。乐事儒门今占尽，磻溪佳话伫重伸。
采香径
作者：葛□渭
朝代：清

霸业夫差误色荒，江山凭眺感兴亡。采香剩有当年径，响屉难寻旧日廊。遗迹今犹谈父老，迷花梦未醒君王。春三红紫仍如锦，骚客来游兴自长。
长相思寿王一如先生七十，即次其自寿诗韵二首·其一
作者：葛□渭
朝代：清
体裁：七言律诗

蓬岛秋深胜似春，天开寿宇證全神。杖宜在国华年永，矩到从心耄学新。小隐未恢经世业，长生弥懋读书身。即今嘉树勤封殖，吾爱吾庐志亦伸。
秋夕后园散步
作者：葛之覃
朝代：清

闲阶新雨霁，小坐扫莓苔。花影月扶出，雁声风勒回。湿薪双犬藉，枯叶一萤偎。到此成幽赏，孤吟孰与陪。
堂联
作者：葛云飞
朝代：清
体裁：联

持躬以正，接人以诚；任事惟忠，决机惟勇。
挽曾国荃联
作者：葛仁
朝代：清
体裁：联

生而旗常，没而俎豆；唐之李郭，宋之范韩。
秋日东郊
作者：葛元福
朝代：清

霜飞九月楚江清，闲眺溪山别有情。鸥鹭几行依浦岸，松杉一片送秋声。寒烟漠漠疏林碧，微雨涓涓落叶轻。日暮归来荒径曲，石田回望野云平。
松江早春
作者：葛其龙
朝代：清

一江晴暖涨红潮，遥望芦滩雪已消。正是鳜鱼初上候，钓船齐泊梦花桥。
枯树
作者：葛其龙
朝代：清

静耐冰霜历苦辛，回头风木倍伤神。啼乌落月浑如梦，古墓空山不再春。百尺尚存孤立意，千秋几见后凋身。兴嗟岂独桓司马，手泽摩挲感昔人。独立苍茫阅古今，兴衰容易是园林。河阳春尽浮云散，金谷秋荒夕照沈。一局残棋悲世事，百年浩劫悟禅心。窗前读罢兰成赋，落叶西风感不禁。
枯树·其一
作者：葛其龙
朝代：清

静耐冰霜历苦辛，回头风木倍伤神。啼乌落月浑如梦，古墓空山不再春。百尺尚存孤立意，千秋几见后凋身。兴嗟岂独桓司马，手泽摩挲感昔人。
枯树·其二
作者：葛其龙
朝代：清

独立苍茫阅古今，兴衰容易是园林。河阳春尽浮云散，金谷秋荒夕照沈。一局残棋悲世事，百年浩劫悟禅心。窗前读罢兰成赋，落叶西风感不禁。
禽彝铭
作者：葛嗣溁
朝代：清

延陵手拓禽彝铭，古香著纸松烟青。二十三字科斗形，钱氏阮氏诠释精。粤稽周鼎东迁后，彝器铭勋历年久。释某为谋又作右，偏旁阙略通篆籀。王祭于社名曰宜，公谋诸禽司其仪。受脉交福称厥职，锡金百锾禽作彝。伊昔《春秋》严笔削，许男何不书侯爵。杞滕自贬齐晋雄，黜陟无权视强弱。古今大谊惟尊王，诸侯助祭登庙堂。《黍离》以降竞蚕食，百千祀物嗟沦亡。夔龙饕餮付残劫，毁及尊卣钟鼎䵼。此彝可宝铭可读，拓本相诒韫诸椟。墨云拥护蛟螭蟠，字字昆刀切玄玉。请编款识摹奇文，补入欧阳《吉金录》。
挽曾国荃联
作者：葛培义
朝代：清
体裁：联

成中兴盖代之勋，挈五万师戡定河山，棣萼齐辉，胙土金瓯联将相；佐元老筹边而出，怅十九年长依节钺，蒹葭愧倚，缔姻玉镜到孙曹。
挽曾纪泽联
作者：葛培义
朝代：清
体裁：联

筹国以怀柔为略，想梯航遍迹，鹣鲽输诚，正当伟烈方兴，外海中朝齐属望；知公秉钟毓而生，幸桑梓相依，茑萝窃附，胡竟哲人其萎，衡云湘水黯无辉。
登大峪雕窠寺
作者：葛士达
朝代：清

下骑还登百尺楼，烟云万象豁清眸。嵌空窗牖藏山隙，屈曲岩廊瞰涧流。怪石当阶惊卧虎，长松蔽日隐蟠虬。诗人到此应殊少，壁上曾无一字留。
师师令
作者：葛嫩
朝代：清

懵腾乍起。正云鬟未理。手挼裙带倚床阑，但说道、困人天气。娇眼半开犹似睡。怕镜奁如水。玉容懒把桃花靧，却自然妖丽。彩毫约略扫眉峰，春已透、粉香堆里。一见教郎终日喜。拚小楼同醉。
清平乐
作者：葛嫩
朝代：清

东风无力。吹梦无踪迹。昨日似今今似昔。不与些儿将息。断肠人在天涯。春光不恋儿家。到底吹完柳絮，偏生留着梨花。
西地锦
作者：葛嫩
朝代：清

人在重帘深处，日移危坐席间。一双海燕栖华栋，呢喃春堕花筵。
西地锦
作者：葛嫩
朝代：清

轻透描鸾绣裤，微挑刺凤金莲。罗衣试减寒犹在，临轩翠袖低偏。
三字令·春暮
作者：葛宜
朝代：清

春欲去，海棠时。正相思。珠帘卷，寄书迟。君不见，愁脉脉，妾心知。空怅望，负佳期。双燕栖。香泥湿，画梁低。灯黯淡，雨迷离，梦初回。
临江仙·同查氏姊、张氏妹止溪春游
作者：葛宜
朝代：清

雨过芳洲春风暮，渐看芍药花稠。姊娣相携泛小舟。一天晴日丽，满径乱香浮。芭蕉古巷竹林幽，止溪溪水悠悠。烹茶煮笋任淹留。便是桃源路，追随惬胜游。
九日
作者：葛宜
朝代：清

黄菊萧疏放，重阳风雨哀。登高何处是，白雁故飞来。
九日还远
作者：葛宜
朝代：清

此日金陵客，登高何处台。江寒鸿雁下，霜老菊花开。书札人千里，风尘酒一杯。莫因青草歇，不遣马蹄回。
凛凛岁云暮
作者：葛宜
朝代：清

凛凛岁云暮，雪花吹不住。念子去不归，徘徊顿中路。梦里见君还，恍惚携君手。哀乐难具陈，但言别离久。喔喔晨鸡鸣，日出当窗牖。
别母
作者：葛宜
朝代：清

莫听寒鸟叫，夜雨岂堪闻。不尽离堂泪，无端此地分。楼高长寂寂，叶落故纷纷。掩涕非无语，依帏恋白云。不尽城南路，凄然说送行。深闺一夜别，小女十年情。露下兼秋迥，天高闻雁鸣。离愁空黯黯，寒月为谁明。
别母·其一
作者：葛宜
朝代：清

莫听寒鸟叫，夜雨岂堪闻。不尽离堂泪，无端此地分。楼高长寂寂，叶落故纷纷。掩涕非无语，依帏恋白云。
别母·其二
作者：葛宜
朝代：清

不尽城南路，凄然说送行。深闺一夜别，小女十年情。露下兼秋迥，天高闻雁鸣。离愁空黯黯，寒月为谁明。
十六字令·无题
作者：葛宜
朝代：清

月。映绮罗寒愁倚阑。佳人怨，相思隔万山。
午日自题
作者：葛宜
朝代：清

吾年三十复添五，终日卧病当端午。只今且种忘忧草，富贵浮云何足数。
南乡子·怀远
作者：葛宜
朝代：清

春淡淡，柳依依。黄鹂声里落花时。暮雨纱窗人寂寞。愁无托。万里相思重叠叠。
古诗
作者：葛宜
朝代：清

初日当窗牖，盈盈楼上妇。朱颜若桃李，宝钗耀螓首。自言十五馀，同心备箕帚。山川一何辽，别离日以久。春风陌上来，吹我檐前柳。
同查氏姊张氏妹游弃家园园一名野鹤林
作者：葛宜
朝代：清

小筑成高隐，幽寻一叩关。水亭涵白日，草阁卧青山。家弃尊仍在，林深鹤未还。谁言武陵隔，今已出人间。
和日观止溪杂咏
作者：葛宜
朝代：清

十亩成高志，三春足胜游。篱深容鹿卧，墙圮任云留。岸柳藏书屋，溪花失钓舟。不须嫌寂寞，吾道合沧洲。谷口逃名处，何如郑子真。种松曾买地，养竹为投纶。岁月杯中尽，琴书枕上亲。鹿车应共挽，持此谢风尘。
和日观止溪杂咏·其一
作者：葛宜
朝代：清

十亩成高志，三春足胜游。篱深容鹿卧，墙圮任云留。岸柳藏书屋，溪花失钓舟。不须嫌寂寞，吾道合沧洲。
和日观止溪杂咏·其二
作者：葛宜
朝代：清

谷口逃名处，何如郑子真。种松曾买地，养竹为投纶。岁月杯中尽，琴书枕上亲。鹿车应共挽，持此谢风尘。
哀江南妇
作者：葛宜
朝代：清

五月新蒲叶正齐，清江极目远萋萋。何堪多难伤心切，一曲箜篌扬子西。
寄日观读书灵鹫
作者：葛宜
朝代：清

明月夜何皎，独照离人思。忆别若为情，悲歌空自知。春风吹客帐，山馆鸟声迟。百里烽烟隔，何时共赋诗。
忆秦娥·春半
作者：葛宜
朝代：清

风雨散。玉人隐隐坐杨畔。声声杜宇，春归将半。溪头桃李花正烂。多少闲愁无心看。腹里车轮，辗转不断。
怀日观留蜀
作者：葛宜
朝代：清

北风吹万里，岁晚客衣单。可惜吴云隔，长歌蜀道难。鸟啼知阁近，雁影寄书寒。只有天边月，清光两地看。
拟古呈家日观
作者：葛宜
朝代：清

回车驾言远，迢迢适长道。四望郁苍苍，秋风吹百草。上山山高高，涉江江浩浩。万物各有时，应须置身早。
明月照高楼
作者：葛宜
朝代：清

明月照高楼，皎皎多光辉。上有荡子妇，凭高独徘徊。徘徊复何如，洒泪沾裳衣。思君不能语，忽忽如调饥。朔风吹庭树，贱妾将何依。愿作高山鸟，飞向君怀栖。君怀不我顾，鸣声悲以凄。四海抑何旷，分飞东复西。
春光好·送别
作者：葛宜
朝代：清
体裁：词

梅叶放，桃花明。正啼莺。无奈扁舟君欲行。几含情。愁深不日不月，春寒乍雨乍晴。南北东西芳草路，忍青青。
春感
作者：葛宜
朝代：清

二月梅花落似雪，三春杨柳乱如丝。那堪花柳添愁思，寄与东风总不知。寂寞村居水一涯，半间茅屋傍溪斜。亦知昨日复今日，閒数开花与落花。
春感·其一
作者：葛宜
朝代：清

二月梅花落似雪，三春杨柳乱如丝。那堪花柳添愁思，寄与东风总不知。
春感·其二
作者：葛宜
朝代：清

寂寞村居水一涯，半间茅屋傍溪斜。亦知昨日复今日，閒数开花与落花。
有怀
作者：葛宜
朝代：清

别馆人高卧，终朝独自愁。大都征鸟下，只是白云留。夜静寒花落，庭空芳草秋。此心尝百折，日夜水东流。
江城子·午日
作者：葛宜
朝代：清

五日筵开亭午时。泛金卮。咏新诗。草自忘忧、虚牵续命丝。犹有三闾湘水阔，流不尽，古今悲。
清平乐·春仲
作者：葛宜
朝代：清

莺啼朝雨。画阁人初起。帘外桃花娇欲语。正及清明时矣。含愁静掩金闺。开奁独整罗衣。漫举珊瑚翠袖，临风好待君归。
游禺园
作者：葛宜
朝代：清

驾言禺园游，流水一何长。芙蓉花烂漫，吹气溢金塘。林高残暑退，宿雨动微凉。浮鱼跃曲渚，新燕来雕梁。物理固有托，人胡独忧伤。
湖上
作者：葛宜
朝代：清

秋晚芙蓉好，人归古渡头。相看不相识，多少钓鱼舟。
燕歌行
作者：葛宜
朝代：清

别日苦促会日稀，云山阻隔雁飞飞。怀君永夜漫凄其，憔悴兰房怅别离。妾只含情独掩扉，君留他乡胡不归。欲语不语还低眉，抚琴一弹心伤悲。再弹不觉泪连丝，明月烂烂无光辉。牛女咫尺河间之，斗转参横夜半时。
芳树
作者：葛宜
朝代：清

庭前芳树影参差，春暖莺啼争上枝。开落不堪人事改，青松独与岁寒期。
荷叶杯·纳凉晚坐
作者：葛宜
朝代：清

微雨初消残夏。正及。晚凉时。荷芰一池相映绿。风起。乱鸬鹚。
虞美人·春感
作者：葛宜
朝代：清

春来春去当春仲。旧事如春梦。无情绿柳系相思。不尽江头流水、去迟迟。吴宫楚馆今谁在。叹息年华改。一朝风雨暗芳洲。白日光辉何处、照重楼。
西山同日观游包氏废园
作者：葛宜
朝代：清

山深地僻少经过，宛宛柴荆出涧阿。不尽泉声流日月，无端雨色挂藤萝。亭开丛桂留人住，径入苍松舞鹤多。即此投閒应胜绝，鹿门偕隐定如何。
踏莎行·寄书
作者：葛宜
朝代：清

花扑珠帘，云生烟树。倚楼望断人归路。却怜一夜雨和风，落红满地吹无数。新燕初飞，雏鸦拂羽。有客行行千万里。欲寄尺书江水深，春来春去伤心处。
转应曲·和日观并寄
作者：葛宜
朝代：清

归燕。归燕。飞到画梁深院。肯寄相思玉人。杨柳依依望春。春望。春望。杜宇声声江上。
送日观之金陵
作者：葛宜
朝代：清

送客金陵极望中，江流无恙片帆风。应知歌舞秦淮月，不与高楼梦里同。
送日观游越
作者：葛宜
朝代：清

江花江草映江明，孤客孤舟江上行。不断乡心吴苑隔，无边妾梦越潮平。拂衣几卧千岩月，把酒还寻万树莺。傥到镜湖凭远望，绿蘋处处是归程。
送日观蜀游
作者：葛宜
朝代：清

蚕丛天地险，剑阁古今愁。挥手从兹别，难为芳草秋。啼猿三峡树，月挂九江流。不尽凭高目，西风独倚楼。
长相思
作者：葛宜
朝代：清

长相思，泪潸潸，芙蓉落尽凋秋兰。深深水，高高山。鸿雁那能度，鲤鱼空复还。对镜不敢照，横琴欲罢弹。长相思，怅别离。月上梧桐夜色迟。秋风起，白云飞。有客长作客，曰归竟不归。音书久断绝，羽翼长差池。
长相思·其一
作者：葛宜
朝代：清

长相思，泪潸潸，芙蓉落尽凋秋兰。深深水，高高山。鸿雁那能度，鲤鱼空复还。对镜不敢照，横琴欲罢弹。
长相思·其二
作者：葛宜
朝代：清

长相思，怅别离。月上梧桐夜色迟。秋风起，白云飞。有客长作客，曰归竟不归。音书久断绝，羽翼长差池。
长相思·怀远
作者：葛宜
朝代：清

雨声声。雨声沉。雨涨溪头溪水深。情牵绿柳阴。春色寒。春夜阑。静倚东风不忍看。一天雁影还。
挽郭嵩焘联
作者：葛庆春
朝代：清
体裁：联

声名与海外共尊，当晚岁遂初，天留湘麓娱遗老；福泽视令公犹过，痛先生去后，谁似汾阳识谪仙。
书斋联
作者：葛庆曾许乃普
朝代：清
体裁：联

书似青山常乱叠；灯如红豆最相思。
同邢孟贞过梅溪
作者：葛明会
朝代：清
体裁：五言律诗

不到梅溪久，春山旧草堂。和风舒药甲，暖日照茶枪。双鹤何年去，新松共我长。未堪思往事，临眺暗神伤。
寒草
作者：葛樵隐
朝代：清

茫茫一片晚烟凉，争恐秋来草不芳。南浦萋迷经晓露，西风萧瑟又斜阳。诗人梦断池塘外，旅客魂销古道旁。惆怅王孙归去后，霜华凄绝几昏黄。
秋灯
作者：葛樵隐
朝代：清

独坐秋宵无限思，摇情应是壁灯知。十年伴读寒霜夜，一点催眠暮雨时。灰到心头犹自热，花留眼底易成眵。生憎不照关山梦，愁煞深闺远别离。
挽曾国荃联
作者：葛炳庚
朝代：清
体裁：联

早岁定金汤，许国初心曹武惠；济时作霖雨，阳春有脚宋文贞。
挽张百熙联
作者：葛理格
朝代：清
体裁：联

问学界创始何人，上国观光，愧我才犹末学；看邮传落成有日，下风愿拜，如君德合置邮。
临江仙·春闺即事
作者：葛秀英
朝代：清

隔院莺声催早起，昨宵杏雨轻寒。一庭春色卷帘看。绿烟双燕语，红树百花攒。整顿琴书消昼永，妆成不去凭栏。鹊炉呼婢爇沉檀。新词翻白雪，小楷界乌阑。
减字木兰花·杨花
作者：葛秀英
朝代：清

柳绵如许。搅碎春魂漂泊去。风约萍开。一半相逢在水隈。漫天飞舞。帘外斜阳黏忽住。咏絮无才。孤负东风为送来。
十六字令·弹琴
作者：葛秀英
朝代：清

琴。调急弦繁哀怨深。难成弄，料是少知音。
十六字令·梅影
作者：葛秀英
朝代：清

斜。梅影移窗映碧纱。依它写，寒受月些些。
卜算子·前题
作者：葛秀英
朝代：清

花绕玉屏风，氤氲兰麝馥。何事吹箫向碧空，鸾凤调琴曲。惜别酒频添，侍儿催画烛。此后相思几上楼，终日求人卜。
四字令·新竹
作者：葛秀英
朝代：清

新筠澹描。含香嫩苞。些时劲节千霄。笑春风柳腰。黏云乱捎。梳风碎敲。一丛寒玉萧萧。拂檐牙凤毛。
如梦令·春闺
作者：葛秀英
朝代：清

燕语呢喃春昼。花事阑珊时候。斜倚画屏前，半亸低垂红袖。消瘦。消瘦。镜里双蛾长皱。
如梦令·题画
作者：葛秀英
朝代：清

棋谱半盘打就。独与银釭厮守。侍女去煎茶，蓦地梨云梦透。醒否。醒否。夜静秋寒灯瘦。
巫山一段云·前题
作者：葛秀英
朝代：清

丽日催迟景，罗帏坐晚风。自盘金线绣真容。翻疑梦里逢。离恨却如春草。满地落花慵扫。思量长自暗销魂。蛾眉向影颦。
忆王孙·集旧句寄呈夫子
作者：葛秀英
朝代：清

画堂深处麝烟微。闲立风吹金缕衣。红绡带缓绿鬓低。落花飞。不见人归见燕归。
惜分飞·送春
作者：葛秀英
朝代：清

泪渍胭脂花湿露。帘外飞红无数。芳草江南路。春魂一缕斜阳暮。可惜彩云留不住。恨煞风欺雨妒。愿化相思树。古来剩有鸳鸯墓。
月华清·中秋玩月
作者：葛秀英
朝代：清

秋半明中，月圆名半，素辉千里如昼。高卷珠帘，一片玻璃凉透。晚风起、雾约柔鬟，银汉斜、露侵罗袖。稽首。向嫦娥借问，广寒寒否。最爱深闺独守。如此良宵，尽堪消受。觅句孤行，踏损苍苔微溜。问前生、千古同心，期后会、一年别久。孤负。怕云遮光掩，秋催人瘦。
柳梢青·中秋西湖泛月
作者：葛秀英
朝代：清

湖上清秋。南屏钟递，岚翠烟浮。衣怯新凉，月扶残醉，人倚兰舟。月明正好勾留。且放棹、湖心上头。镜净浮光，潭空泻影，人在瀛洲。
柳梢青·泥美人
作者：葛秀英
朝代：清

撮土犹香。塑成娇艳，绝世风神。月下娟娟，松间小小，画里真真。美人黄土生春。向何处、蓝桥问津。憨态无言，羞颜似笑，注眼如颦。
桂殿秋·听雨
作者：葛秀英
朝代：清

衣袂冷，上高楼。繁云遮断碧山头。小窗独坐听秋雨，荷叶芭蕉各自愁。
沁园春·新绿
作者：葛秀英
朝代：清

青帝才临，雨似调酥，风似剪刀。看乍寒乍暖，催归柳线，半明半暗，染就芳郊。云约晴峰，烟酣远岫，同倩天工浅淡描。无人处，早苍苔一片，又上红桥。魂销。春水迢迢。归未得、王孙路更遥。恨多情飞梦，西楼忆远，无端送别，南浦停桡。小院池塘，曲栏幽砌，一著东风别样娇。凝眸望、惟孤山松柏，不受寒凋。
浣溪沙·题夏闺图
作者：葛秀英
朝代：清

雨过荷香暑气消。奁开月影黛重描。闲阶独立似无聊。藕覆半笼金缕袜，凤钗斜亸翠云翘。内家妆束不胜娇。
浣溪沙·题晓妆图
作者：葛秀英
朝代：清

莺催日影上窗纱。睡起罗帏远梦赊。水晶屏曲绣帘遮。一缕香云金钏滑，二分明月玉梳斜。淡妆生爱不簪花。
浪淘沙·集古送张湘兰之湖南
作者：葛秀英
朝代：清

华屋艳神仙。冶态娇妍。纤腰婉约步金莲。多事春风入闺闼，独立花前。遥指夕阳边。嫩草如烟。离人独上洞庭船。一去哪知行近远，目断遥天。
潇湘神·秋思
作者：葛秀英
朝代：清

暮烟含。暮烟含。残荷衰柳映寒潭。夕照远山红树外，断肠秋色在江南。
生查子·自题秋夜图
作者：葛秀英
朝代：清

残夜碧天明，月挂梧桐井。小院寂无人，满地芭蕉影。银汉已横斜，独立衣裳冷。不忍负良宵，自煮天池茗。
生查子·集古赠双妹兼以送别
作者：葛秀英
朝代：清

桃花落脸红，困立攀花久。垂柳拂妆台，掬翠香盈袖。不敢苦相留，去是黄昏后。欲去又依依，几日还携手。
虞美人·前题
作者：葛秀英
朝代：清

庭前芳树朝朝改。尚有馀芳在。年光背我去悠悠。恰是一江春水向东流。此时欲别魂俱断。试取鸳鸯看。不挑红烬正含愁。别有一般滋味在心头。
蝶恋花·落花
作者：葛秀英
朝代：清

帘外飞花愁挂树。柳线搓烟，欲绾春难住。蛱蝶成团慵对舞。宿花香梦寻无处。几度问花花不语。瘦尽嫣红，散落胭脂雨。踏作春泥香满路。多情燕子衔将去。
醉花阴·染指甲
作者：葛秀英
朝代：清

曲栏凤子花开后。捣入金盆瘦。银甲暂教除，染上春纤，一夜深红透。点绛轻濡笼翠袖。数乱相思豆。晓起试新妆，画到眉弯，红雨春山逗。
读书神山
作者：葛舒英
朝代：清
体裁：七言律诗

莎径香寮刻意求，白云深锁一窗幽。循墙但见松环屋，入窟真如水泛舟。细细涛声清籁起，纤纤日影隙光浮。不闻钟磬心先静，尚有尘氛到得不。
南乡子·戏题外子行乐图
作者：葛覃
朝代：清

兰桨入方塘。绿柳荫中坐早凉。十里芙蕖红潋滟，芳香。荷叶罗裳一色妆。小婢折花忙。惊起鸳鸯拍镜光。雾鬓云鬟娇不语，端详。对此偏教恼寸肠。
制椒枕寄外
作者：葛远
朝代：清

孤镫静坐巧安排，锦字回文花样佳。一握椒聊寄珍重，此中芬馥是侬怀。旅馆凄凉动客愁，邯郸未到梦难休。凭将一瞬黄粱熟，无事痴情叹白头。
制椒枕寄外·其一
作者：葛远
朝代：清

孤镫静坐巧安排，锦字回文花样佳。一握椒聊寄珍重，此中芬馥是侬怀。
制椒枕寄外·其二
作者：葛远
朝代：清

旅馆凄凉动客愁，邯郸未到梦难休。凭将一瞬黄粱熟，无事痴情叹白头。
垂钓
作者：葛远
朝代：清

林塘一曲偶凭栏，试问清阴把钓竿。瞥见浮个下深碧，鱼游萍底不知寒。
家大人命咏见志勉呈
作者：葛远
朝代：清

几人代父走征鞍，远戍远城胜克汗。一骑明驼辞火伴，木兰犹是女儿还。
寒食
作者：葛远
朝代：清

山村初听杜鹃声，日暖风和一晌晴。寒食有诗春意足，不闻天子召韩翃。
春晴
作者：葛远
朝代：清

小阁帘高卷，时还鹊噪晴。春花争灿烂，池水最澄清。燕啄香泥暖，蜂驮翠絮轻。倚窗收绣谱，扫几设棋枰。听野农歌接，看山画本成。分题诗未就，催卷有新莺。
送六陔弟之黔
作者：葛远
朝代：清

年少初为客，焉知行路难。黔山二千里，湘水万重澜。且听骊歌悄，翻怜雁影单。家书宜早付，长铗莫轻弹。志大须鹏展，枝栖愿莺安。前途殷御李，名士喜瞻韩。笔札从容出，诗书蕴藉看。寓公防落魄，游子恐孤寒。堂上缝衣密，闺中织锦宽。得如青眼愿，毋遣白头叹。恋栈犹凡马，抟空要健翰。田园未荒芜，知倦及时还。
雨后看花
作者：葛远
朝代：清

一夜雨淋漓，花开几枝亚。嫣然色更娇，未逐东风谢。
十三夜雨寻霁枯坐篷底一镫荧然感事怀人悢悢不已叠九日黄楼韵
作者：葛金烺
朝代：清
体裁：古风

愁人坐愁日兀兀，归心勃逐征鸿发。暝合极浦帆影迟，雨收隔岸屐声滑。伊人乃在秋一方，何处凌波见罗袜。芦摇残滴时作声，如鱼唾沫闻喋呷。悬知今夜山中人，快趁一犁负长锸。水程羁梦梦难归，风影刮镫镫乍杀。冥然入定参辟支，恨不将身皈梵刹。破篷留隙吟商飙，宵深时答响咿轧。峭寒刺面殊洒然，知有霜华篷背压。清景一失逋难追，欲补已如齿成齾。东方渐高岸柝沈，葭薍丛中闹鹅鸭。吟成凄绝不忍听，柁尾水惊流霅霅。
十三夜雨寻霁枯坐篷底一镫荧然感事怀人悢悢不已叠九日黄楼韵
作者：葛金烺
朝代：清

愁人坐愁日兀兀，归心勃逐征鸿发。暝合极浦帆影迟，雨收隔岸屐声滑。伊人乃在秋一方，何处凌波见罗袜。芦摇残滴时作声，如鱼唾沫闻喋呷。悬知今夜山中人，快趁一犁负长锸。水程羁梦梦难归，风影刮镫镫乍杀。冥然入定辟支，恨不将身皈梵刹。破篷留隙吟商飙，宵深时答响咿轧。峭寒刺面殊洒然，知有霜华篷背压。清景一失逋难追，欲补已如齿成齾。东方渐高岸柝沈，葭薍丛中闹鹅鸭。吟成凄绝不忍听，柁尾水惊流霅霅。
寓斋即事
作者：葛金烺
朝代：清

避地得幽憩，闭门风雨寒。如何天宇窄，不抵酒杯宽。四海正多难，孤怀殊鲜欢。随身几点泪，未敢向人弹。
题张船山诗集后
作者：葛金烺
朝代：清

酒酣忽吐惊人句，飞向峨嵋化白云。剑气纵横馀万里，珠光闪烁仅三分。性灵笔妙元无敌，仙佛才兼迥出群。落落孙洪亦豪宕，当时敛手共推君。
和汤奕园九日即事
作者：葛鑨裔
朝代：清
体裁：七言律诗

山接遥天势郁苍，悲秋有客惜年芳。寒花几点迎佳节，候雁千群乱夕阳。病倩孤筇支瘦骨，愁看新月下颓墙。樽前漫度商声曲，落叶哀蝉尽可伤。
琵琶亭联
作者：董云岩
朝代：清
体裁：联

一弹流水一弹月；半入江风半入云。
一丛花·闺情
作者：董以宁
朝代：清
体裁：词

银华九寸水溶溶。长自映芙蓉。春风一夜吹愁去，相看处、渐觉眉松。浮渲才梳，方空新换，不似旧时慵。笔床箫局几尘封。閒情拂拭中。捲帘欲放游丝入，相看处、重忆春风。草绿无痕，花红未落，不见去来踪。
一剪梅·如词
作者：董以宁
朝代：清
体裁：词

惯得相携花下游。苏大风流。苏小风流。而今别况冷于秋。燕去南楼。人去西楼。等閒平判十分愁。侬在心头。卿在眉头。少年心事总悠悠。一曲扬州。一梦苏州。
一剪梅·酒兰歌示程村
作者：董以宁
朝代：清
体裁：词

与君诗酒两相于。座有红于。尊有青于。湘兰不并草轩于。山鸟刑于。山花友于。夜阑联袂鼓绵于。舞罢神于。吹罢茵于。徐徐卧去觉于于。一石淳于。一梦淳于。
一叶落·本意
作者：董以宁
朝代：清
体裁：词

一叶落。正萧索。愁归又被秋牢落。拾来书细蚕，题成唤驯鹤。唤驯鹤。衔去红心阁。
一斛珠·佳人剧马掉
作者：董以宁
朝代：清
体裁：词

团圞有对，小花兜肚殊堪爱。而今多放金钗在。天女散花，贺倒须教倍。小姑乱掉全无谓。三叶风旂都扯碎。侬家更有鸳鸯背。不喜金钗，私喜名儿美。
丁香结·作天上官词十六首。序之以词
作者：董以宁
朝代：清
体裁：词

新寓人间，故乡天上，我梦恰才归去。看琪花玉树，閒指点、说是旧游之处。仙风吹下后，依旧向、海尘中住。猛看墙角，月光如水，嫦娥不语。多虑。虑天上修文，除我更无佳句。欲制红词，频催青火，湿萤难聚。借得邻家小照，随意抽诗绪。似空中传旨，上帝赐卿金箸。
丑奴儿令·闺怨
作者：董以宁
朝代：清
体裁：词

欢情别恨匆匆换，欢是前宵。别是今朝。一样轻魂两样销。梦来梦去迢迢觅，去梦郎招。来梦奴邀。两处轻魂一处飘。
东坡引·十赍词示婢还九首 其一 湖镜
作者：董以宁
朝代：清
体裁：词

苕溪前岁住。曾把银华铸。玉台犹恐尘埃驻。须将珍重贮。须将珍重贮。伊家自信，倾城无侣。试照向、帘前去。个中人也将人觑。肯教他让汝。肯教他让汝。
东坡引·十赍词示婢还九首 其七 建宁香袋
作者：董以宁
朝代：清
体裁：词

缝成红素绢。妆就鸳鸯线。双双蟢子双双燕。一双图半面。一只图半面。系他裙衩，氤氲堪羡。愿翠管、郎亲捻。翻来覆去教郎见。这边题欲遍。这边题欲遍。
东坡引·十赍词示婢还九首 其三 济宁油胭脂
作者：董以宁
朝代：清
体裁：词

朱唇何待染。刺绣怜香腕。不龟手药任城换。簪来挑与看。簪来挑与看。剔开寸纸，腥红腻软。偏半晌、沉吟玩。问郎原碟多应满。是谁分一半。是谁分一半。
东坡引·十赍词示婢还九首 其九 蕲簟
作者：董以宁
朝代：清
体裁：词

簟纹冰玉润。独有侬床衬。伊家臂上微微印。怕人容易认。怕人容易认。当初买向，田家古镇。遣长物、应难吝。与伊铺在纱帷近。银灯将欲晕。银灯将欲晕。
东坡引·十赍词示婢还九首 其二 杭粉
作者：董以宁
朝代：清
体裁：词

粉丸铅雪冶。捻就和兰麝。几年西子湖头买。开函香尚惹。开函香尚惹。慇勤赠与，料应称谢。却留向、湘帘下。道侬真色何曾借。不堪珠汗洒。不堪珠汗洒。
东坡引·十赍词示婢还九首 其五 六合肥皂
作者：董以宁
朝代：清
体裁：词

才梳云髻亸。旋把新羹做。药垆茶灶时时课。恐教纤手涴。恐教纤手涴。雄州皂荚，捣成百和。涴手处、挼挲过。夜深推枕钩郎卧。馀香犹在么。馀香犹在么。
东坡引·十赍词示婢还九首 其八 川扇
作者：董以宁
朝代：清
体裁：词

泥金叠扇子。别样成都纸。盘来双凤云如绮。藏时曾见未。藏时曾见未。偶然检出，携来花底。早捉向、纤纤指。轻摇莫便心儿喜。秋风明日起。秋风明日起。
东坡引·十赍词示婢还九首 其六 馀东手巾
作者：董以宁
朝代：清

香巾何细洁。云是馀东织。见他珠汗融融湿。换他红耙袜。换他红耙袜。绣床閒挂，有时轻摺。将素手、频频拭。拭时莫把双银脱。应防侬欲窃。应防侬欲窃。
东坡引·十赍词示婢还九首 其六 馀东手巾
作者：董以宁
朝代：清
体裁：词

香巾何细洁。云是馀东织。见他珠汗融融湿。换他红袙袜。换他红袙袜。绣床閒挂，有时轻摺。将素手、频频拭。拭时莫把双银脱。应防侬欲窃。应防侬欲窃。
东坡引·十赍词示婢还九首 其四 如皋篦
作者：董以宁
朝代：清
体裁：词

如皋人射雉。曾把湘篦寄。匀排密比多坚致。与谁除发腻。与谁除发腻。记他枕上，兰膏微滓。便唤向、风前试。原来背后无人倚。腕伸怜玉臂。腕伸怜玉臂。
东坡引·十赍词示婢还九首·湖镜
作者：董以宁
朝代：清

苕溪前岁住。曾把银华铸。玉台犹恐尘埃驻。须将珍重贮。须将珍重贮。伊家自信，倾城无侣。试照向、帘前去。个中人也将人觑。肯教他让汝。肯教他让汝。粉丸铅雪冶。捻就和兰麝。几年西子湖头买。开函香尚惹。开函香尚惹。慇勤赠与，料应称谢。却留向、湘帘下。道侬真色何曾借。不堪珠汗洒。不堪珠汗洒。朱唇何待染。刺绣怜香腕。不龟手药任城换。簪来挑与看。簪来挑与看。剔开寸纸，腥红腻软。偏半晌、沉吟玩。问郎原碟多应满。是谁分一半。是谁分一半。如皋人射雉。曾把湘篦寄。匀排密比多坚致。与谁除发腻。与谁除发腻。记他枕上，兰膏微滓。便唤向、风前试。原来背后无人倚。腕伸怜玉臂。腕伸怜玉臂。才梳云髻亸。旋把新羹做。药垆茶灶时时课。恐教纤手涴。恐教纤手涴。雄州皂荚，捣成百和。涴手处、挼挲过。夜深推枕钩郎卧。馀香犹在么。馀香犹在么。香巾何细洁。云是馀东织。见他珠汗融融湿。换他红耙袜。换他红耙袜。绣床閒挂，有时轻摺。将素手、频频拭。拭时莫把双银脱。应防侬欲窃。应防侬欲窃。缝成红素绢。妆就鸳鸯线。双双蟢子双双燕。一双图半面。一只图半面。系他裙衩，氤氲堪羡。愿翠管、郎亲捻。翻来覆去教郎见。这边题欲遍。这边题欲遍。泥金叠扇子。别样成都纸。盘来双凤云如绮。藏时曾见未。藏时曾见未。偶然检出，携来花底。早捉向、纤纤指。轻摇莫便心儿喜。秋风明日起。秋风明日起。簟纹冰玉润。独有侬床衬。伊家臂上微微印。怕人容易认。怕人容易认。当初买向，田家古镇。遣长物、应难吝。与伊铺在纱帷近。银灯将欲晕。银灯将欲晕。
两同心·对饮
作者：董以宁
朝代：清
体裁：词

花覆犀帘，重来妆次。不言中、觉有寒温，微笑处、知参悲喜。谁忖得、无限思量，两人心事。徐设雕文小几。青鬟列侍。漫猜枚、钩弋开拳，慵把酒、相如病肺。到更深、月溜重门，又还归矣。
临江仙·昨夜
作者：董以宁
朝代：清
体裁：词

昨夜玉人迎笑处，石榴花压重墙。湘帘垂遍郁金堂。筹分双陆局，帖较十三行。韵事好消清昼永，旧欢无奈思量。轻魂销在镜台旁。缘随骰采卜，酒带口脂尝。
于飞乐·索扇
作者：董以宁
朝代：清
体裁：词

想轻纨，初弃也，汉院初秋。早班姬、吹动新愁。奈秋千，力倦后，香汗微流。春中解佩，只消承、杨柳风柔。唱舞衣，歌扇句，凝望云头。怎禁他、满月难镂。问卿卿，将新箑，买向梁州。寄来妆阁，写些儿、小字银钩。
传言玉女·索枕
作者：董以宁
朝代：清
体裁：词

一枕春生，香暖桃笙小簟。当年初绣，亲染鸳鸯线。而今独自，对得鸳鸯腼腆。双莲枝上，泪潮深溅。可叹双肱，被春眠、都曲软。游仙好枕，借向邯郸店。奴从金屋，也得梦儿方便。莫教惊堕，一团花片。
偷声木兰花·修书
作者：董以宁
朝代：清
体裁：词

云母新笺香粉透。题来险韵多安顿。寄与郎家。好嘱宾鸿新付他。钉封书样成蝴蝶。小篆模糊难认得。指染红云。缄记须看螺印纹。
八节长欢·折花送邻女
作者：董以宁
朝代：清
体裁：词

镇日花间。爱他新萼，饮露欺烟。低攀防压鬓，远折怕移莲。还愁惊起春禽梦，颤春风、纤手堪怜。曾送邻家姊妹，楷字题笺。更凭小婢传言。将泉洒、莫教半晌花蔫。插向胆瓶中，须顾盼，念他短命红颜。新妆罢，聊摘他、衬贴香钿。但留得、一枝并蒂，折来自供屏前。
兰陵王·别怨
作者：董以宁
朝代：清
体裁：词

春光削。春到归期怎捺。怎郎家、兀自萍游，念四桥头娱芍药。叹芳华一霎。孤负奴年二八。堪怜是、昨夜东风，满地都将残花撤。燕尾池中掠。正閒看鸳鸯，迎波轻呷。荼蘼又把裙勾搭。待诗题锦字，倩鱼相寄，韵险愁多还剩押。闷把荼蘼嚼。罗袜。薰香鸭。更岕茗亲煎，云浮绿脚。先将榴齿微微刷。取绣绒银剪，轻修指甲。归来戏把檀郎招。风流煞。
兰陵王·别怨
作者：董以宁
朝代：清

春光削。春到归期怎捺。怎郎家、兀自萍游，念四桥头娱芍药。叹芳华一霎。孤负奴年二八。堪怜是、昨夜东风，满地都将残花撤。罗袜。薰香鸭。更岕茗亲煎，云浮绿脚。先将榴齿微微刷。取绣绒银剪，轻修指甲。归来戏把檀郎招。风流煞。
减字木兰花·村落
作者：董以宁
朝代：清
体裁：词

柴门傍岸。白板双桥连曲断。水涨花溪。一夜东风没钓矶。渔童叉髻。待攀细柳穿双鲤。细柳条条。拖得黄鹂拂板桥。
凤凰昼上忆吹箫·即事
作者：董以宁
朝代：清
体裁：词

花浪浮春，柳烟做暝，朱门斜对蓝桥。更几重翠箔，一带红寮。才见玉人凝坐，金猊内、一线香飘。回身处、牙签犹见，湘管才抛。魂销。原来窗下，把萧郎旧曲，写上生绡。看书临钗脚，格韵偏饶。因忆当初绮阁，吟成后、惯与推敲。谁怜取，赤绳难系，是处藏娇。
凤凰阁·阁中
作者：董以宁
朝代：清
体裁：词

记桃花时节，携登香阁。小婢呼茶出莲幕。纵是愁难细说，说来防错。抵多少、眼酬眉酢。生怕人疑，故向窗前倚着。早见桃花已零落。妾命郎情，只恐似他都薄。便无语、临风萧索。
剔银灯·索粉
作者：董以宁
朝代：清
体裁：词

记得柳堤初饯。春风省、送莲花艳。汤饼亲餐，香巾拭汗，妾面何如郎面。别来瘦减。更难入、萧郎青眼。仙的匀来深浅。还羞把、轻罗微掩。一捻粉丸，数匙榴汁，索补芙蓉双脸。盈盈小靥。才称得、朱樱一点。
十二时·吴门金孝充来觅妓侑酒
作者：董以宁
朝代：清

孝章自是难兄也，更有孝充难弟。盖向者、吾闻之矣。今日过予投刺。还恐高轩，空题凡鸟，倒着中郎屣。相揖后、喜接高谈，杏雨梧风，都在君家麈尾。幸衣肖、白衣红袖，将我于中位置。但怪座中，一般奇事，向我称才子。且满斟高唱，试尽欢焉而已。
十二时·吴门金孝充来觅妓侑酒
作者：董以宁
朝代：清
体裁：词

孝章自是难兄也，更有孝充难弟。盖向者、吾闻之矣。今日过予投刺。还恐高轩，空题凡鸟，倒着中郎屣。相揖后、喜接高谈，杏雨梧风，都在君家麈尾。更爱君、唐诗晋字，兼善画图酒史。席上挥毫，樽前顾曲，易得佳人意。奈无端邂逅，柔乡空在梦里。幸衣肖、白衣红袖，将我于中位置。但怪座中，一般奇事，向我称才子。且满斟高唱，试尽欢焉而已。
千秋岁·为邓元昭先生寿
作者：董以宁
朝代：清
体裁：词

锦衣方昼。早见云归岫。留与邺堪先后。文章西邸会，丝竹东山奏。争羡处，优閒总是君恩厚。回首金门漏。犹恐询耆旧。烟水畔，清风袖。凤彪儿辈戏，裙屐门生候。将酒进，年年长向花前寿。
南乡子·客舍集唐
作者：董以宁
朝代：清
体裁：词

回首一伤神。暮雨千家薜荔村。燕子不来花着雨，黄昏。寂寞山窗掩白云。归思欲沾巾。雨过山城见月新。独在异乡为异客，思亲。断续鸿声到晓闻。
南乡子·舟次集唐
作者：董以宁
朝代：清
体裁：词

疏雨过春城。夹岸桃花锦浪生。复有楼台衔暮景，新晴。树里南湖一片明。噭噭夜猿鸣。野渡无人舟自横。蝴蝶梦中家万里，三更。行尽江南数十程。
卜算子·雪江晴月（回文，倒读《巫山一段云》）
作者：董以宁
朝代：清
体裁：词

明月淡飞琼，阴云薄中酒。收尽盈盈舞絮飘，点点轻鸥咒。晴浦晚风寒，青山玉骨瘦。回看亭亭雪映窗，淡淡烟垂岫。
占春芳·金盆濯发
作者：董以宁
朝代：清
体裁：词

看翠雨，香缭绕，乱绾正三分。斜插牙梳欲堕，云边钩月初新。待洗忽含颦。为檀郎、银剪留痕。遮藏且唤双鬟去，莫捧金盆。
双双燕·为王阮亭题余氏女子绣柳毅为洞庭龙女传书图
作者：董以宁
朝代：清
体裁：词

马蹄惊处，见牧羊龙女，风鬟雨鬓。手持双鲤，嘱向书生传信。还把鲛绡微揾，似欲拭、泪珠相赆。休言别语殷勤，绣不出来声韵。垂问。依稀若应，宛斜睇双眸，将人细认。还宫奏乐，筵畔料还低瞬。日后终谐姻分，笑濯锦、小儿空聘。此时此际如何，愿得神丝再翻。
双头莲·荷花池上为友人记忆往事
作者：董以宁
朝代：清
体裁：词

曲水娇荷，是向日芳姿，采香曾寓。隔墙漫觑。怜宋玉无奈，心头长贮。故拨弦索三条，倩冰丝传语。花暗处。绢裹秦珠，投伊更无情绪。闻道薄倖狂生，向鸳鸯社里，铜舆重娶。抛将雁柱。将往事、竟做一池风絮。别向念四桥头，觅吹箫佳侣。真堪怅、锦瑟床边，玉人已去。
双调望江南·闺夜
作者：董以宁
朝代：清
体裁：词

和郎坐，閒话说东家。小鸭漫烧宫里饼，香涛滚泼雨前茶。春去且由他。和郎坐，妆卸玉簪斜。戏谱新诗题册叶，轻移小盏护灯花。迟迟入帐纱。
后庭宴·谴燕
作者：董以宁
朝代：清
体裁：词

紫燕双依，雕梁并语。拴帘不放伊飞去。问伊昨夜过香溪，见郎那里花间住。一回捲上帘儿，放去寻郎何处。待晚归来，街得黏泥絮。似诉画楼前，薄倖人如许。
哨遍··送孙无言从广陵归黄山
作者：董以宁
朝代：清
体裁：词

为问先生，且住为佳，何事成归计。却道是、十载趁萍踪，漫逍遥、蜉蝣天地。季主帘边，韩康市上，阅尽人间世。便功业萧曹，文章燕许，不过如斯而已。况他家父子是和非，问商山何与乃公事。白社遗民，黄冠故里，犹然迟矣。再莫羡、扬州佳丽。负了山灵誓。阁梅堤柳，当年几下芜城泪。绣瓦宫娥，银床宾客，只今名姓谁为记。天台可赋，苏门堪啸，奚必江东虎视。把芒鞋整顿，归来閒憩。向轩皇、铸鼎旧高台，饵丹砂、身名俱避。有时来往空庭，一二庄生老子。倘教他日少微星耀，天上来徵处士。好教童子护柴门，道先生高眠未起。
哨遍·送孙无言从广陵归黄山
作者：董以宁
朝代：清
体裁：词

为问先生，且住为佳，何事成归计。却道是、十载趁萍踪，漫逍遥、蜉蝣天地。季主帘边，韩康市上，阅尽人间世。便功业萧曹，文章燕许，不过如斯而已。况他家父子是和非，问商山何与乃公事。白社遗民，黄冠故里，犹然迟矣。再莫羡、扬州佳丽。负了山灵誓。
阁梅堤柳，当年几下芜城泪。绣瓦宫娥，银床宾客，只今名姓谁为记。天台可赋，苏门堪啸，奚必江东虎视。把芒鞋整顿，归来闲憩。向轩皇、铸鼎旧高台，饵丹砂、身名俱避。有时来往空庭，一二庄生老子。倘教他日少微星耀，天上来徵处士。好教童子护柴门，道先生高眠未起。
喜迁莺·染甲
作者：董以宁
朝代：清
体裁：词

拈金凤，捣朱砂。纤指染红葩。殷勤捧得玉瓯茶。光映绿沉瓜。莫轻弹，休更剪。夜半搔时谁见。落霞琴上不曾差。流水泛桃花。
喜迁莺·江口有感和章无恤
作者：董以宁
朝代：清
体裁：词

回肠九折。正我问青天，君歌白雪。吞吐江潮，低徊画艇，分写吟笺几叶。护说放怀依旧，不禁伤心畴昔。望处见，钟陵初造，将军孙策。悲咽。君不见，吊古留题，拓遍金山壁。点缀烟涛，横吹芦荻，唤到弓腰初月。还问千年寒照，曾见几朝兴灭。停舟处，有残山剩水，不堪评阅。
声声慢·为王阮亭题余氏女子绣高唐神女图
作者：董以宁
朝代：清
体裁：词

琵琶峰下，云雨台边，似曾亲见瑶姬。缥缈氤氲，宛如荐枕当时。只是先王曾幸，怎襄王、梦里重思。些个事，教针神代揣，欲绣还疑。莫问去来何意，更搴帱请御，整佩还持。但问图中，一行绮语谁题。好从色丝黄绢，想拈针、少女风姿。恰称得，犊车人、绝妙好辞。
多丽·为李云田题周少君宝灯坐月浣花图
作者：董以宁
朝代：清
体裁：词

染吴绡。非云非雾飘飘。彷佛见、冰轮挂起，玉台小镜偏高。药栏斜、明妆依约，银床近、素影飘姚。手半垂时，肩微亸处，却疑悬想思摇摇。还閒倩、名花作伴，掩映越生娇。却有个、司花侍女，汲水匀浇。看转过、辘轳金井，低头欲避花梢。宛相怜、星眸对盼，如相语、粉舌同调。怨寄莲砧，寒侵藕袜，瘦来真是楚宫腰。知何日、还随夫婿，射雉向如皋。应赢得、嫣然一笑，尽把愁消。
夜行船·本意
作者：董以宁
朝代：清
体裁：词

青雀舟来新水泻。正怀人、嫦娥欲下。慧山浜里，黄埠墩前，游子最宜今夜。邻舫蝉纱窗亚亚。风过处、微闻兰麝。又还听说，月华将近，多半倚栏看也。
天仙子·为婢催妆
作者：董以宁
朝代：清

几度低眸灯下说。环儿欲试何须块。一生辜负是今宵，将伊撇。嗔侬劣。瘦尽休将珠泪竭。酥乳紧拴红耙袜。衵衣松打鸳鸯结。料伊悲喜总销魂，难重忆。难相决。明朝看你来时节。
天仙子·为婢催妆
作者：董以宁
朝代：清
体裁：词

几度低眸灯下说。环儿欲试何须块。一生辜负是今宵，将伊撇。嗔侬劣。瘦尽休将珠泪竭。酥乳紧拴红袙袜。衵衣松打鸳鸯结。料伊悲喜总销魂，难重忆。难相决。明朝看你来时节。
女冠子·春闺
作者：董以宁
朝代：清
体裁：词

柳绵吹怯。不费东风着力。看来迟。曲沼经行处，回廊遍倚时。鸳鸯游冶子，鹦鹉滑稽儿。见人消瘦尽，笑人痴。
如梦令·赋别
作者：董以宁
朝代：清
体裁：词

绮语和郎细诵。红袖半肩轻拥。忘却漏声催，早是信鸡催送。珍重。珍重。此去画桥霜冻。
孤鸾·夜泊江干，赋得梦回时酒醉后思量着
作者：董以宁
朝代：清
体裁：词

醉乡堪徙。正李白为侯，刘伶为帝。乞得酒泉，我欲移家去矣。道遇卢生相揖，又拉入、邯郸枕里。谓我愁城三匝，到此堪回避。忽移时画角驱蝴蝶。更欲度醉乡，大江阑止。猛看江头月，映澈芦花尾。回想佳人何处，依旧是、愁城千里。再去苍茫难问，被三闾调戏。
安公子·无题
作者：董以宁
朝代：清
体裁：词

茉莉香偏促。蝉纱帘内窥初浴。乱绾青螺，才系着、冰纱裙幅。小骂流萤，暗处偏携烛。还频见、秋水时时渌。怕轻摇团扇，人到粉阑干曲。一带朱衣竹。萧萧影里惊如玉。浓笑前来，手指道、银河似沐。恰好幽期，欲趁花神福。响金镮、吠动猧儿熟。恐小鬟知道，两点檀娥轻蹙。
寄山阴单骏如
作者：董以宁
朝代：清
体裁：五言律诗

闻说山阴好，回樯镜里旋。万家依碧树，百道下红泉。况有高贤在，应多胜事传。明年风雪夜，须待子猷船。
小桃红·手书
作者：董以宁
朝代：清
体裁：词

郎写梅花体。轻软如郎意。别后涛笺，叠成双鲤，倩鸿来寄。怎书中柳骨与颜筋，不比当初字。再认棠花记。还是郎亲制。想是年来，摹成旧拓，砚花开矣。莫非他冶貌与柔心，一变都如此。
小梅花·赋得最是五更留不得，向人枕畔着衣裳
作者：董以宁
朝代：清
体裁：词

莲筹促。吹兰烛。妖姬群抱诸郎宿。翠楼阴。月窥人。葡萄衾里，略觑未分明。柔乡占处终难久。珍惜数声虬水漏。尽相怜。枕儿边。休放蝶儿，舞到玳床前。花应叹，窗将亮。隔院鸡三唱。五更时。怕留迟。呼郎低语，忍倦着罗衣。罗衣已是先温暖。郎结红襦惊复颤。晓风多。奈郎何。惯是寒风，长把福消磨。
巫山一段云
作者：董以宁
朝代：清
体裁：词

岫垂烟淡淡，窗映雪亭亭。看回瘦骨玉山青，寒风晚浦晴。咒鸥轻点点，飘絮舞盈盈。尽收酒中薄云阴，琼飞淡月明。
师师令·人前
作者：董以宁
朝代：清
体裁：词

斜簪玉导。倚玉台重照。人来故故不寒温，窣地对、镜中微笑。正卸诨韝红欲耀。把杏衫轻罩。等閒说遍情难告。见星眸微掉。漫将银箸拨炉灰，画个字、与伊知道。还向屏山斜处靠。把鹦哥閒教。
席上看弄丸歌
作者：董以宁
朝代：清
体裁：古风

临淄即墨天下闻，斗鸡走狗纷如云。我来作客喜结构，唇舌不减楼君卿。银花之脯八带鱼，主人邀我饮半醺。当筵少年击鼍鼓，更一少年袒臂舞。足下红锦靴，腰间五绝组。手持一丸摩云端，一丸未落复一丸。双丸将落承以顶，须臾重入云中看。更出七丸在肘后，两手承蜩左复右。旁有少年拍手嗤，大言此技安足奇。摩顶至地身倒悬，以足弄丸目不施。七丸上下声相击，击声一依鼓为节。是时我醉不欲眠，纷纷罗袖屏前列。
庆春时·日长
作者：董以宁
朝代：清
体裁：词

半窗阁绣，幺弦罢曲，漫火馀香。玉人此际，妆成无事，才觉日初长。银骢何处，等閒嘶过红墙。莺簧吹转，柳绵飞起，尽日好思量。
庆清朝慢·为王阮亭题余氏女子绣西施浣纱图
作者：董以宁
朝代：清
体裁：词

浪溅轻绡，烟浮素缕，若耶彷佛堪寻。溪畔浣纱人在，倚徙花阴。秋波接春水，更临风、却似慢沉吟。还恐被、风吹欲湿，小束双襟。绮窗内，绣床畔，念此时眉际，未有愁侵。只想苏台月晓，香径春深。自与大夫别后，可曾重捧旧时心。多应向、水晶帘下，几度停针。
御街行·画廊
作者：董以宁
朝代：清
体裁：词

画廊窗小蝉纱护。彷佛巫山云路。人来花下看模糊。几把玉郎呼误。一回才是，临风鹤氅，真个花间度。殢如朝雨浓如雾。多少情怀未诉。脱将锦臂与郎添，早虑归时多露。一番欢爱，一番惆怅，两两频回顾。
忆江南·叩叩词
作者：董以宁
朝代：清
体裁：词

章台女，叩叩结新欢。堂下每迎花底笑，人前私向镜中看。可许一生拚。
忆王孙·春闺
作者：董以宁
朝代：清
体裁：词

东风庭院暗香恬。半树梨花压画檐。眉黛无端簇一尖。晚愁添。细雨潇潇不捲帘。
忆秦娥·冶游
作者：董以宁
朝代：清
体裁：词

郎君去。郎君骏马谁家住。谁家住。垆前绿酒，床前红炬。游丝欲系春风絮。睡花蝴蝶痴情绪。痴情绪。千金博得，明眸一觑。
忆秦娥·堪讶
作者：董以宁
朝代：清
体裁：词

殊堪讶。自将阿骛无端嫁。无端嫁。留他不得，掉他不下。眤人秋水临行泻。旧时团扇应难舍。应难舍。看他明日，耐他今夜。
忆秦娥·闺怨
作者：董以宁
朝代：清
体裁：词

迎风哢。隔帘长自莺声鬨。莺声鬨。起来无力，睡来无梦。记得当年南浦送。双斟鹊脑情千种。情千种。低眉款语，几声珍重。
忆秦娥·鹦哥
作者：董以宁
朝代：清
体裁：词

猫来也。鹦哥唤道哥哥打。哥哥打。声声忏悔，摩诃般若。美人怜惜愁偏惹。粉盂喂肉犀帘下。犀帘下。金笼半启，雪衣轻洒。
思越人·高轩过
作者：董以宁
朝代：清
体裁：词

避车尘，调蟋蟀，甘称闭户先生。多事乘轩还过访，方知人重功名。黄金不与侬厮认。原是床头冰冷。何物误人田二顷。散与酒徒须尽。
恩爱深·瞥遇红绫幛
作者：董以宁
朝代：清
体裁：词

萧寺初留，盼年纪花稍上。留仙体态，相违一晌。到得而今，罗敷已嫁应难傍。瞥遇红绫幛。似曾相识，费侬端相。休到青陵台上望。侬自有明珠，不便殷勤投向。无可致区区，小槎空在明河漾。但把三生忏，何用问朱楼，起居无恙。
惜分钗·闺情
作者：董以宁
朝代：清
体裁：词

人如玉。腰如束。樱桃红溅裙儿幅。写些评。诵些听。步韵难工，险韵难成。生。生。鬟低绿。眉低促。吹箫又下屏风曲。别时盟。见时情。呼侬有字，唤汝无名。卿。卿。
惜红衣·楚中午日同赋
作者：董以宁
朝代：清
体裁：词

笑折葵枝，閒供蒲韭。更是榴花，掩映芳菲，红却樽中酒。门悬桃印，正窗外、黄鹂鸣昼。三斗。斟罢高歌，不觉肠回九。綵舟竞渡，丝楝投河，胜事年年有。况是鄢陵江口。还怜否。须信当年此日，罗水骚人心疚。到而今翻做，浮白赏花时候。
愁倚阑令·愁来
作者：董以宁
朝代：清
体裁：词

帘丝外，月波中。晚来风。叶落鸦栖鸦似叶，补些空。此景关人何事，偏增得、愁幛重重。试问个人窗影里，得无同。
愁春未醒·青儿曲有引
作者：董以宁
朝代：清
体裁：词

千金不惜，歌舞教成。似燕离巢后，呢喃犹作画梁声。自分年踰，弦索笙箫让后生。今宵何事，重闻呼唤，几度如醒。欲奏清音，花檀乍拍，泪已盈盈。幸得非牙郎买绢，不受伊轻。但觉歌馀，芦花枫叶满中庭。最堪怜是，卿犹既嫁，我未成名。
感恩多·鸿信
作者：董以宁
朝代：清
体裁：词

昨夜传鸿信。雨后花扶病。兼传病有因。为郎颦。忒觉情多，真假转难分。转难分。便是空言，忍猜他未真。
感皇恩·咏镜
作者：董以宁
朝代：清
体裁：词

有福共婵娟，相依白首。看尽双蛾似垂柳。此中何处，有个人儿争瘦。笑效颦难效、肠回九。春尘飞处，有时昏黝。拂拭红绵劳玉手。芙蓉映入，疑是潇湘清浏。怪东风起处，吹难皱。
扑蝴蝶·咏蝶
作者：董以宁
朝代：清
体裁：词

舞态蹁跹，自小生香国。浑身腻粉，爱向花前宿。每因径曲来迟，更为墙低去速。学尽颠狂轻薄。难拘束。庄生晓梦方足。应许狂奴续。影儿犹好，到处教相逐。钗梁贴处交飞，裙衩拖时对簇。胜拓滕王一幅。
捣练子·桥头
作者：董以宁
朝代：清
体裁：词

金作勒，玉为羁。小马惊香何处嘶。红板桥头扉半掩，几丝杨柳挂黄鹂。
摊破浣溪纱·晓起
作者：董以宁
朝代：清
体裁：词

晓拥香篝意惘然。祇因芳梦记难全。起向药栏浑独立，倩谁圆。倭堕髻垂遮领字，水沉香透结衣船。閒整新妆还自顾，惜娟娟。
明月斜·闺叹
作者：董以宁
朝代：清
体裁：词

玳瑁床，珊瑚枕。火照香帏空自怜。银虬水泻分明听。
春夏两相期·美人晏起
作者：董以宁
朝代：清
体裁：词

合欢床、可怜孤却。忽赴粉郎良约。恼恨黄鹂，乍把春眠惊觉。呼郎不应尚凝眸，记梦未全慵下榻。心字罗衣，小鬟多事，将他温着。窗前又听鴂鹊。且支持瘦骨，起穿罗袜。告诉鹦哥，多病近来如削。当初红烛照梳头，如今绿鬓都羞掠。匀得工夫，日斜才下，妆楼一霎。
暗香·拾堕花
作者：董以宁
朝代：清
体裁：词

绿酣红醉。奈小园一夜，花神怨怼。欲买春留，东君不受榆钱贿。唤得落花风起，半减却、蝶粮蜂税。惊见得、满地胭脂，疑是花神泪。何意。飘零易。待拾取片红，故枝重赘。绣床相对。剪綵难教春再系。待替落花驰檄，同索问、春风之罪。把锦囊、收拾也，蝶庵深闭。
曲玉管·当年
作者：董以宁
朝代：清
体裁：词

靧面为容，簸钱学戏，当年彷佛应呼弟。便到韶华两八，不解嫌疑。镇相依。花浪栏边，蝉纱帘内，香怀贴抱梳新髻。双觑菱花，曾将一笑酬之。忍轻离。此后堪悲，奈一旦、画舠南北，但闻鸿便传言，遥知已定婚期。泪沾衣。悔当年两小，玉台曾未结红丝。到今日重逢，瞥地凝思。
月上海棠·月照
作者：董以宁
朝代：清
体裁：词

画廊曲曲通金井。捲湘帘、月照流苏冷。人睡桃笙，最贪看、遍身花影。钗横处，盘手灵蛇委枕。香沉小鸭馀残饼。镜台边、早沁明朝粉。好梦中间，料应知、有人厮近。那知被，梦里人儿惊寝。
月华清·赋得「寒气逼人眠不得，钟声催月下回廊」，本宫人题壁句也
作者：董以宁
朝代：清
体裁：词

十二调筝，十三结绣，闻道广寒宫远。才得到内家金屋，御前亲选。小名儿、挂在前头，凝盼着、中涓呼唤。依恋。望巷边竹叶，羊车冉冉。底说玉环红汗。奈支持瘦骨，花寒欲颤。方信广寒，只在鱼镮深院。猛听却、五凤楼钟。刚催到、嫦娥相伴。清怨。问守宫砂在，几时能换。
望梅·七
作者：董以宁
朝代：清
体裁：词

奴年两七。比陶家八八，李家七七。风情仙韵知难并，自思量可及，十分之七。却似天孙、几望断、新秋初七。正閒看北斗，遥挂阑干，云边横七。空有琴弦五七。更词名八六，歌名一七。奈唱回、残月晓风，难说与韦曲，才人柳七。简点春风，已花信、今番六七。怕年华、都似顷刻，开花殷七。
望梅花·过鹦鹉洲
作者：董以宁
朝代：清
体裁：词

芳草萋萋如画。唤起祢生閒话。死向风波曾不怕。长裤请君穿罢。除是阿瞒还值骂。黄祖不堪君诧。
木兰花令·集句
作者：董以宁
朝代：清
体裁：词

初捲珠帘看不足。翠袖纱窗红映肉。犀辟尘埃玉辟寒，花为步障金为屋。日暮东风春草绿。紫穗红英曾断目。绣轭香鞯夜不归，端居懒唱将雏曲。
杏花天·忆梦
作者：董以宁
朝代：清
体裁：词

云眠月醉青山卧。把好梦、背他偷做。杏笺方欲双题和。忽被寒涛鼓破。奈未梦、心情犹可。到梦后、凄凉怎过。呼奴好伴挑灯坐。今夜梦来须躲。
极相思·赋得有约不来过夜半
作者：董以宁
朝代：清
体裁：词

玉箫阁在花茵，留记月波痕。朱扉半掩，青灯半灭，作意销魂。半晌月痕移旧处，风淅淅、几度微闻。明知不是，伊家屧响，聊且开门。
桃源忆故人·拟代
作者：董以宁
朝代：清
体裁：词

鸳鸯枕上青山誓。话得十分容易。不料有头无尾。枉受他调戏。知他又把前翻计。别院应还重试。暗笑那人知未。薄倖从前既。
水调歌头·京口
作者：董以宁
朝代：清
体裁：词

一点栏江石，几叶趁潮船。当年载酒曾到，却又景重看。呼起寺中佛印，唤起墓中郭璞，今夜好评诠。注水宁因葬，烧肉是何禅。笑人痴，空说法，浪谈玄。为仙为佛总非，名异不堪传。多少菟裘安稳，多少闭门枯诵，寂寂夜台寒。试问滔滔者。天下尽皆然。
汉江晚泊时将东归
作者：董以宁
朝代：清
体裁：五言律诗

客子行何畏，天涯一敝裘。满倾桑落酒，醉上木兰舟。暮气来千嶂，孤云薄九秋。高堂今夜梦，应说旅人愁。
江城梅花引·夜听隔邻萧氏弦索
作者：董以宁
朝代：清
体裁：词

谁将银甲拨清商。是萧郎。是萧娘。悄似玉人，虚步绕回廊。骤似避人迟似恋，凄凉似，误佳期，正远望。远望。远望。最难忘。夜正凉。曲未央。听也，听也，听不足，更度新腔。最是一声，小妹断人肠。戚戚哝哝如对语，难禁得，向东风，诉恨长。
江月晃重山·初避人
作者：董以宁
朝代：清
体裁：词

几片桃花靧面，一围蝶翅披肩。当初生小在人前。游郎到，回避只今年。饮笑央人索扇，低眸唤婢垂帘。犹飘红袖出屏间。还偷觑，轻踢凤鞋尖。
沁园春·美人乳
作者：董以宁
朝代：清
体裁：词

拊手应留，当胸小染，两点魂销。讶素影微笼，雪堆姑射，紫尖轻晕，露滴葡萄。漫说酥凝，休誇菽发，玉润珠圆比更饶。开襟处，正粉香欲籍，花气难消。当年初捲芳髫。奈坟起、逾丰渐欲高。见浴罢铜洼，罗巾掩早，围来绣袜，锦带拴牢。逗向瓜期，褪将裙底，天壤何人吮似醪。幽欢再，为娇儿抛下，湿透重绡。
沁园春·美人肩
作者：董以宁
朝代：清
体裁：词

此日鸦侵，当年丝覆，格韵偏赊。想向月凭时，削成软玉，将云护着，衬出明霞。两两同随，双双并比，应羡风流是陆家。愁多处，似相思担尽，绕遍天涯。每因午倦频加。便侧着、芙蓉自枕他。更昵语羞应，笑时微耸，慵情漫倚，亸处恒斜。娇若难胜，瘦如欲脱，寒倩萧郎半袂遮。长相并，觉偎红拥翠，胜拍洪崖。
沁园春·美人背
作者：董以宁
朝代：清
体裁：词

转去人看，侧来自顾，稳称停匀。见腰衱压珠，搭馀半锦，领巾成字，挂下轻云。羞把栏凭，恼将身撇，俯拜深深总觑真。惊回首，是檀郎偷立，欲拍逡巡。浃来红汗还频。便浴室、潜窥此独亲。想郎手绕将，柔乡熨贴，妹胸拥着，寒夜横陈。剪爪轻搔，靠窗閒曝，问相应封虢舆秦。偏芒刺，怕无端笑指，向后纷纷。
沁园春·美人膝
作者：董以宁
朝代：清
体裁：词

摇动衣纹，蹴开裙衩，似鹤仙仙。正藕覆交笼，垂过素笋，花茵盘坐，加上红莲。蜀国琴横，华山锦蔽，补屋才容也自妍。还堪觑，为胜常数四，宛曲迁延。有时昼拥床边。好一任、萧郎做枕眠。更爱欲频登，促来绮席，愁教独抱，阁尽吟笺。誓月幽窗，拈花法座，屈向氍毹较可怜。如今见，有阿侯旋绕，畏在伊前。
沁园春·美人额
作者：董以宁
朝代：清
体裁：词

眉黛峰侵，鬓丝云乱，似玉无瑕。笑黄饰仙娥，难方桂蕊，素妆公主，待点梅花。惯道如螓，真看似月，涂处休将宫样誇。春寒也，怕杭罗犹重，裹上蝉纱。却怜人去天涯。欲叩颡、低垂几叹嗟。更辗转愁添，回头半枕，平安喜报，举手频加。却讶萧郎，虚称上客，岁岁龙门望总赊。归来也，又翠围珠匝，代抹铅华。
沁园春·美人鼻
作者：董以宁
朝代：清
体裁：词

閒际相看，见他梨颊，玉准停匀。料楚国夫人，掩来定妒，宜城公主，见后应嗔。花气嗅来，歌声收入，蕴得风前无限春。回头处，又一钩斜见，半面平分。不因口过逡巡。愿指向、明河索问津。想微亚风棂，侵寒欲嚏，潜携月幌，屏息无闻。素手轻挼，薄巾微掩，曾恼萧郎被酒醺。伤心处，更有时酸甚，闷把香薰。
沁园春·美人齿
作者：董以宁
朝代：清
体裁：词

看去纤匀，生成伶俐，掩映偏宜。念衬处参红，榴编细贝，露时凝素，瓠剖明犀。刷后留芬，谈馀剩慧，启向风前一笑迟。曾徼倖，有姓名轻挂，何福消伊。问来年纪应知。每剔罢、沉思叩欲低。更吟费推敲，咬松㕙管，绣商深浅，嚼烂绒丝。漱石应同，拈梅欲冷，难画杨妃病抵时。销魂处，向檀郎戏啮，印臂痕微。
河传·秋夜寓鹫峰书院
作者：董以宁
朝代：清
体裁：词

月小。云绕。烟丝如袅。银湾如晓。点兰缸。理书床。人悄。月光惊宿鸟。怜此夜传梅信杳。闺中少。空寄文无草。掷离觞。煮梅香。他乡。衾寒觉夜长。
河传·题美人早起图
作者：董以宁
朝代：清
体裁：词

小扣。轻袖。衣香堪嗅。推郎先起，再添红兽。为问荼蘼开否。拈花先浴手。学梳时髻疑偏堕。菱花座。侧处疑添个。步蕉房。对碧窗。檀郎。看侬新样妆。
河满子·同程村閒话
作者：董以宁
朝代：清
体裁：词

虽病犹能纵酒，惟穷然后工诗。欲与孔方新结好，他言素不相知。若辈福应如许，吾侬分合如斯。旧是爱花成癖，新添惜墨成痴。若比孤山林处士，但非鹤子梅妻。愿得任从吾好，何妨不合时宜。
法曲献仙音·护灯花
作者：董以宁
朝代：清
体裁：词

烧得灯明，照他花睡，小苑看花如昼。喜个银釭，绽开金蕊，欲与枝头相斗。奈早有，封姨妒，吹将红烛溜。光如豆。算风流、可能长久，应似我、薄命偏多僝僽。长是怕他残，护多时、频劳纤手。一点香煤，落将来、把衣污否。又还从灯下，细检银泥双袖。
洞庭春色·招文夏、右文、文庵、程村诸子同集
作者：董以宁
朝代：清
体裁：词

客到兰陵，人来荆水，且住为佳。再休谈跨马，休谈戴笠，相逢握手，共泛流霞。坛坫英雄谁敌手，便添煮青梅佐曲车。閒评论、问使君与我，是也非耶。一饮休辞既醉，便万钟、于我何加。到榆筹将尽，金鸡欲唱，杯盘狼籍，兴致还赊。都问旗亭何处好，说侬处东邻是酒家。明朝囗，把诗人月旦，一听裙钗。
浣溪纱·京口
作者：董以宁
朝代：清
体裁：词

一线长洋作砚低。来烟亭下片帆栖。犹然梦到小窗西。去路虽无吹乳鸭，隔江应有听潮鸡。将无惊喜又惊疑。
浣溪纱·夜
作者：董以宁
朝代：清
体裁：词

淡月回廊几处湾。花阴潜入候双镮。残灯明灭未曾还。落绣正窥金约腕，罢妆犹系玉连环。一重屈戌隔蓬山。
浣溪纱·晓
作者：董以宁
朝代：清
体裁：词

幽梦宵来托锦胶。起看杂树已花交。不禁莲瓣一轻敲。盥手试香按豆蔻，开奁占喜得蟏蛸。绣床针帖尚閒抛。
浣溪纱·赋别梁溪主人
作者：董以宁
朝代：清
体裁：词

十里珠帘正冶游。好乘青雀下苏州。双银曾寄杏花楼。爱尔一樽桑落酒，迟予三日木兰舟。春风寒到紫鼷裘。
浣溪纱·闺思集句
作者：董以宁
朝代：清
体裁：词

欲作家书意万重。美人千里思何穷。眼看春尽不相逢。几处吹笳明月夜，一声肠断绣帷中。秋波不动簟纹融。
海棠春·午睡
作者：董以宁
朝代：清
体裁：词

夜来花睡何曾足。把往事、欲抛心曲。欹枕小钗横，软衬芙蓉褥。衣痕细细肌匀肉，半醒处、咳成珠玉。唤煮鹧鸪茶，烟漾纱窗竹。
海棠春·夜坐
作者：董以宁
朝代：清
体裁：词

芭蕉却报黄昏雨。听不断、莲花双杵。拥膝更支颐，趺坐浑无语。冶游试问谁边去。全不听、城头谯鼓。应教短辕中，挥秃琅琊麈。
海棠春·晚浴
作者：董以宁
朝代：清
体裁：词

梧桐月暗人无影。私瞰处、旧愁都醒。灯晃背湘帘，玉堕春波冷。金钗卸向银华镜。拂拭久、绿云犹整。箫局漫熏衣，几度添宫饼。
海棠春·闺词，补和程村阮亭韵·晓妆
作者：董以宁
朝代：清
体裁：词

画楼檐马琤琮响。花几片、乱飘蛛网。日射水晶帘，影动波纹漾。牡丹松髻梳新样。为镜里、人儿心赏。薄帨贮犀帘，娇额风前敞。
清平乐·私语
作者：董以宁
朝代：清
体裁：词

已将身许。敢比风中絮。可奈檀郎疑又虑。未肯信侬言语。便将一缕心烟。花间敛衽告天。若负小窗欢约，来生丑似无盐。
渔家傲·黄鹤楼边渔艇
作者：董以宁
朝代：清
体裁：词

孤篷渔艇烟中驾。晴川自写吴绫帕。渔子不知身是画。呼妇骂。问钱昨夜存多寡。网得巨鱼惊又诧。复呼阿妇欢然话。黄鹤楼边閒去耍。沽酒罢。归来月上山头乍。
渔歌子·相思曲
作者：董以宁
朝代：清
体裁：词

银蒜低垂睡起迟。楝花天气耐相思。羞对镜，怯吟诗。午倦添香入被池。
渡淮
作者：董以宁
朝代：清
体裁：五言律诗

黄河经北徙，千里背淮流。远树烟中暝，荒城天际浮。人归二三月，南去一孤舟。何处王孙钓，伤心古渡头。
游即墨凤凰峰慧矩院
作者：董以宁
朝代：清
体裁：古风

夕阴澄大海，千山翠色微。林深云自宿，峰高鸟倦飞。奇花低昂开，衣袂袭芳非。回冈疏积石，飞泉走珠玑。烟光未尽敛，台殿相因依。寻仙杳无际，空思拜真妃。徘徊石梁畔，日暮怛忘归。
满江红·乙巳述哀十二首 其一 元日
作者：董以宁
朝代：清
体裁：词

去岁今朝，念母病、扪心私痛。犹记得、支床慰劳，慈恩深重。此际魂归何处去，黄泉碧落儿难送。便床前、再欲听呻吟，除非梦。椒花在，为谁颂。荔粉在，为谁奉。只扶携弱弟，麻衣悲恸。从此屠苏怜最后，亲魂若在应犹共。为悯孙、还尽半杯休，牵牛捧。
满江红·乙巳述哀十二首 其七 七夕
作者：董以宁
朝代：清
体裁：词

昨岁针楼，看儿女、筵前乞巧。曾道述、生儿愚鲁，公卿可到。膝上抱孙閒说与，牵牛尔是痴些好。待他年、为尔娶天孙，同谐老。秋已再，星仍皎。言犹在，人偏杳。看敝衣曝处，音容非渺。此夕可能归白鹤，当时空望传青鸟。漫重陈、瓜果向灵帷，心如捣。
满江红·乙巳述哀十二首 其三 元夕
作者：董以宁
朝代：清

月在团圆，却不道、今宵月半。尽处处、笙歌灯火，六鳌争战。聊煮黄齑呼弟吃，为言吾母肠先断。念生前、曾未越中门，何曾看。双条烛，烧将短。香一缕，行消篆。想慈亲若在，此时应倦。妻子相看还有日，新魂独自思儿伴。好同来、早向穗帷眠，何须劝。
满江红·乙巳述哀十二首 其三 元夕
作者：董以宁
朝代：清
体裁：词

月在团圆，却不道、今宵月半。尽处处、笙歌灯火，六鳌争战。聊煮黄齑呼弟吃，为言吾母肠先断。念生前、曾未越中门，何曾看。双条烛，烧将短。香一缕，行消篆。想慈亲若在，此时应倦。妻子相看还有日，新魂独自思儿伴。好同来、早向繐帷眠，何须劝。
满江红·乙巳述哀十二首 其九 中秋
作者：董以宁
朝代：清

记得当初，向膝下、时时欢笑。到此际、剖菱剥芡，团圆偏好。正待月华犹未冷，高堂已虑金风悄。命小鬟、传语早添衣，频频道。今夜月，依然皎。今夜冷，凭谁告。念穗帷寂寞，乌鸦飞噪。欲问冰轮回地底，可能还向慈颜照。奈夜台、一去半年馀，无消耗。
满江红·乙巳述哀十二首 其九 中秋
作者：董以宁
朝代：清
体裁：词

记得当初，向膝下、时时欢笑。到此际、剖菱剥芡，团圆偏好。正待月华犹未冷，高堂已虑金风悄。命小鬟、传语早添衣，频频道。今夜月，依然皎。今夜冷，凭谁告。念繐帷寂寞，乌鸦飞噪。欲问冰轮回地底，可能还向慈颜照。奈夜台、一去半年馀，无消耗。
满江红·乙巳述哀十二首 其二 人日
作者：董以宁
朝代：清
体裁：词

七叶蓂开，正綵胜、迎欢时节。都只愿、年年无恙，胜如畴昔。却忆称觞常不御，高堂翻怕逢人日。道待亡、难当世间人，添忧恤。倏忽里，音容寂。人一去，谁依膝。便占晴占雨，任他凶吉。捧得宜春煎饼在，行行欲奉高堂食。猛思量、顾我已无人，呼天泣。
满江红·乙巳述哀十二首 其五 四月八日
作者：董以宁
朝代：清
体裁：词

三十无儿，曾累却、高堂心疚。每到得、饭宫悉达，降生时候。小制红衫供浴佛，病中怯腕亲缝就。愿膝边、早得茹饴人，幢前叩。堪慰处，兰生又。堪悲处，萱摧骤。念报刘无日，此儿方幼。泣绕灵筵呼祖母，幽魂若听眉还皱。待施将、金镜法王台，慈云覆。
满江红·乙巳述哀十二首 其八 七月十五日
作者：董以宁
朝代：清
体裁：词

时值中元，为冥赦、十方追奠。记唐代、幡迎七圣，遍传宫殿。吾母生平堪细数，料无罪过罹幽谴。又何须、佛会赴盂兰，今朝荐。结欲解，钱缘线。啖欲饱，花簪面。总未能免俗，子情聊遣。果得母兮同父在，算来只当家人宴。但空中、曾否一加餐，何由见。
满江红·乙巳述哀十二首 其六 午日
作者：董以宁
朝代：清
体裁：词

素鞸栾栾，早映却、一庭榴火。无奈是、萱枝新萎，北堂尘锁。续命色丝空欲系，招魂角黍频教裹。问茫茫天地独何之，归来些。蹒跚苦，应坚坐。劬劳久，应高卧。愿魂无去此，还防跌蹉。只听彩船喧竞渡，锦标未夺终怜我。便奠来、桂酒与椒浆，最难妥。
满江红·乙巳述哀十二首 其十 九日
作者：董以宁
朝代：清
体裁：词

每到重阳，扶老母、登高楼上。便拟就、三冬日暖，初移帷帐。此际楼空浑不见，凄凉索奠黄花酿。自看来、先做白衣人，谁相饷。鸡骨在，愁难状。马鬣在，贫难葬。问侧身天地，那堪俯仰。漫把茱萸灵几插，未知母去今何傍。想幽魂、也向夜台登，将儿望。
满江红·乙巳述哀十二首 其十一 冬至逢忌日
作者：董以宁
朝代：清
体裁：词

永诀经年，浑不禁、呼天抢地。念执手、弥留嘱付，宛然昨事。尽道阳春回律口，可能吹转幽魂至。正愁添、如线引针铓，心头刺。杯棬在，空思嗜。楮币设，空流泪。羡奉觞此日，伯仁兄弟。幸似阿奴都碌碌，生前死后长相侍。奈风飘、翣铎挽歌催，行将逝。
满江红·乙巳述哀十二首 其十二 除夕
作者：董以宁
朝代：清
体裁：词

日月云除，除不得、心头怆恍。漫说道、两年此夕，痛魂相仿。去岁荆棺犹得抚，如今已去归泉壤。悔芒鞋、垒土太匆匆，难相傍。爆竹裂，家家响。岁酒熟，家家赏。只棘人此际，愁偕年长。有季可持门户事，有儿堪主蒸尝飨。算此身、也是一閒人，随亲往。
满江红·乙巳述哀十二首 其四 清明
作者：董以宁
朝代：清
体裁：词

父在斯耶，应听我、孤儿泣告。自父去、年年寒食，凄凉墓道。一盏香羹新妇做，调和费尽慈亲教。更声声、含泪问黄泉，儿谁靠。存亡事，伤怀抱。婚嫁事，催衰老。积劬劳悲痛，父魂应晓。后死漫言多十载，几曾生受孤儿孝。却堪怜、薤草迓铭旌，行将到。
满江红·乙巳述哀十二首·元日
作者：董以宁
朝代：清

去岁今朝，念母病、扪心私痛。犹记得、支床慰劳，慈恩深重。此际魂归何处去，黄泉碧落儿难送。便床前、再欲听呻吟，除非梦。椒花在，为谁颂。荔粉在，为谁奉。只扶携弱弟，麻衣悲恸。从此屠苏怜最后，亲魂若在应犹共。为悯孙、还尽半杯休，牵牛捧。七叶蓂开，正綵胜、迎欢时节。都只愿、年年无恙，胜如畴昔。却忆称觞常不御，高堂翻怕逢人日。道待亡、难当世间人，添忧恤。倏忽里，音容寂。人一去，谁依膝。便占晴占雨，任他凶吉。捧得宜春煎饼在，行行欲奉高堂食。猛思量、顾我已无人，呼天泣。月在团圆，却不道、今宵月半。尽处处、笙歌灯火，六鳌争战。聊煮黄齑呼弟吃，为言吾母肠先断。念生前、曾未越中门，何曾看。双条烛，烧将短。香一缕，行消篆。想慈亲若在，此时应倦。妻子相看还有日，新魂独自思儿伴。好同来、早向穗帷眠，何须劝。父在斯耶，应听我、孤儿泣告。自父去、年年寒食，凄凉墓道。一盏香羹新妇做，调和费尽慈亲教。更声声、含泪问黄泉，儿谁靠。存亡事，伤怀抱。婚嫁事，催衰老。积劬劳悲痛，父魂应晓。后死漫言多十载，几曾生受孤儿孝。却堪怜、薤草迓铭旌，行将到。三十无儿，曾累却、高堂心疚。每到得、饭宫悉达，降生时候。小制红衫供浴佛，病中怯腕亲缝就。愿膝边、早得茹饴人，幢前叩。堪慰处，兰生又。堪悲处，萱摧骤。念报刘无日，此儿方幼。泣绕灵筵呼祖母，幽魂若听眉还皱。待施将、金镜法王台，慈云覆。素鞸栾栾，早映却、一庭榴火。无奈是、萱枝新萎，北堂尘锁。续命色丝空欲系，招魂角黍频教裹。问茫茫天地独何之，归来些。蹒跚苦，应坚坐。劬劳久，应高卧。愿魂无去此，还防跌蹉。只听彩船喧竞渡，锦标未夺终怜我。便奠来、桂酒与椒浆，最难妥。昨岁针楼，看儿女、筵前乞巧。曾道述、生儿愚鲁，公卿可到。膝上抱孙閒说与，牵牛尔是痴些好。待他年、为尔娶天孙，同谐老。秋已再，星仍皎。言犹在，人偏杳。看敝衣曝处，音容非渺。此夕可能归白鹤，当时空望传青鸟。漫重陈、瓜果向灵帷，心如捣。时值中元，为冥赦、十方追奠。记唐代、幡迎七圣，遍传宫殿。吾母生平堪细数，料无罪过罹幽谴。又何须、佛会赴盂兰，今朝荐。结欲解，钱缘线。啖欲饱，花簪面。总未能免俗，子情聊遣。果得母兮同父在，算来只当家人宴。但空中、曾否一加餐，何由见。记得当初，向膝下、时时欢笑。到此际、剖菱剥芡，团圆偏好。正待月华犹未冷，高堂已虑金风悄。命小鬟、传语早添衣，频频道。今夜月，依然皎。今夜冷，凭谁告。念穗帷寂寞，乌鸦飞噪。欲问冰轮回地底，可能还向慈颜照。奈夜台、一去半年馀，无消耗。每到重阳，扶老母、登高楼上。便拟就、三冬日暖，初移帷帐。此际楼空浑不见，凄凉索奠黄花酿。自看来、先做白衣人，谁相饷。鸡骨在，愁难状。马鬣在，贫难葬。问侧身天地，那堪俯仰。漫把茱萸灵几插，未知母去今何傍。想幽魂、也向夜台登，将儿望。永诀经年，浑不禁、呼天抢地。念执手、弥留嘱付，宛然昨事。尽道阳春回律口，可能吹转幽魂至。正愁添、如线引针铓，心头刺。杯棬在，空思嗜。楮币设，空流泪。羡奉觞此日，伯仁兄弟。幸似阿奴都碌碌，生前死后长相侍。奈风飘、翣铎挽歌催，行将逝。日月云除，除不得、心头怆恍。漫说道、两年此夕，痛魂相仿。去岁荆棺犹得抚，如今已去归泉壤。悔芒鞋、垒土太匆匆，难相傍。爆竹裂，家家响。岁酒熟，家家赏。只棘人此际，愁偕年长。有季可持门户事，有儿堪主蒸尝飨。算此身、也是一閒人，随亲往。
满江红·酒酣歌
作者：董以宁
朝代：清
体裁：词

一簿金兰，再休教、香烟零落。有尔我、诗坛豪放，觞歌激烈。不合时宜肺腑共，尽抛礼法才情各。到酣馀、浮白更酹予，予曰诺。君未去，情堪托。君欲去，情离索。念知交如此，良云不恶。苏大风流都自许，杜陵年少须行乐。到更深、扶醉且辞予，予曰莫。
点绛唇·旅赠
作者：董以宁
朝代：清
体裁：词

旅馆黄昏，檠灯襆被钟声悄。心烟缥缈。只是随郎袅。眉语低时，暗计行程早。如何好。画眉虽巧。五日张京兆。
点绛唇·江晚
作者：董以宁
朝代：清
体裁：词

去去江舟，烟中山色浑无据。落云迎屿。雁向潇湘去。晚浦观渔，不辨渔人语。花如絮。月芦深处。那里汀头住。
点绛唇·消閒
作者：董以宁
朝代：清
体裁：词

无可消閒，不愁怎得光阴过。绿窗赓和。佯说愁城大。强约愁来，愁也来何莫。曾经么。和衣独卧。今夜愁真个。
点绛唇·闺思
作者：董以宁
朝代：清
体裁：词

翠被葡萄，轻笼金鸭香烟重。梅花影动。小阁寒宵共。到得而今，无计凰求凤。愁千种。一场春梦。又被灯花哄。
烛影摇红·为王阮亭题余氏女子绣洛神图
作者：董以宁
朝代：清
体裁：词

离合神光，有人分得陈思绣。流风回雪更惊鸿，髣髴还重觏。手把镂金带枕，并明珠、洛川亲授。任人呼作，水上宓妃，宫中甄后。记得当初，袁家新妇啼痕透。此身早是属君王，不被人僝僽。愁到弃捐葱韭。也应同、燃箕泣豆。为他想遍，才下鸳针，何曾轻就。
烛影摇红·偶笔
作者：董以宁
朝代：清
体裁：词

到得而今，须眉已逐簪笄嫁。应知孝弟力田科，却是东陵蹠。消受酒晨花夜。便游侠、不将名借。青蝇休吊，龙泉太阿，汝知我者。
玲珑四犯·七夕
作者：董以宁
朝代：清
体裁：词

我意如秋，喜月到初弦，空庭皎皎。牛女佳期，堪怪齐谐缥缈。就使银河真渡，也应是、愁多欢少。算何如、支机石畔，索性年年孤俏。今来古去千秋矣，偏难道、天孙未老。便是逋钱真百万，织久应偿了。况是牵牛痴绝，反不累、天孙烦恼。愿天孙、锦泪且收，将莫被、嫦娥窃笑。
玲珑四犯·调粉饵饲金鱼
作者：董以宁
朝代：清
体裁：词

妾处多言，郎前传语，金笼怪伊饶舌。减些鹦鹉料，施与文鱼食。粉香贮来银钵。一星星、漫投银鲫。倚槛吟沉，临波目注，细看他嘘沫。盆池内玲珑石。料鱼应乐此，曲房幽室。更因亲饲惯，佩响都争集。戏投偌大双红豆，间哄着、寸鳞空齧。但听得。鹦哥正、骂侬心劣。
瑶池燕·开帘引燕
作者：董以宁
朝代：清
体裁：词

当年曾僭。昭阳殿。燕燕。移家新到珠院。双双见。蕙花半箭。衔来健。妒双双、画阁穿遍。将帘掩。雌雄暂教违面。心休蹇。三生今欠。须方便。
甘州遍·赋得不信比来常下泪，开箱验取石榴裙
作者：董以宁
朝代：清
体裁：词

深宫里，镇日黛眉低。意支离。最堪怜是，相思说话，男儿听惯不经思。抛妾泪，怕人疑。湘裙宁湿，不将双袖染胭脂。开箱处，无语立多时。诉伊知。石榴红处，都是杜鹃啼。
生查子·临淮舟次集唐
作者：董以宁
朝代：清
体裁：词

不见有人烟，人烟隔水见。寒苇露船灯，野火明沙岸。月晚树阴多，浦迥湘云捲。坐看云起时，吴山中路断。
生查子·柬内
作者：董以宁
朝代：清
体裁：词

伴绣小青鬟，生性由来好。惯得阿侬怜，不累伊家恼。茶灶倩他炊，药臼亏他捣。莫做阮咸姑，休学王珉嫂。
画堂春·侍浴
作者：董以宁
朝代：清
体裁：词

堕鬟初卸拭轻纨。绿云回手重盘。笑郎新沐髻如丸。何日弹冠。半晌劳挼澡豆，几回羞倚阑干。待穿犊鼻好同看。月挂林端。
画堂春·夏日课婢掌书
作者：董以宁
朝代：清
体裁：词

几床书卷散牙签。閒时信手常拈。抛来高枕帙谁缄。好倩纤纤。莫把燃脂污染，还将辟蠹香添。频频亲捧向冰帘。一卷楞严。
画堂春·拂簟
作者：董以宁
朝代：清
体裁：词

冰丝簟子出蕲州。铺来湘水平流。为郎拂拭向纱帱。凉沁如秋。每到宵来重展，却怜晓起偏羞。臂痕人讶细纹留。今夜拚休。
画堂春·挥扇
作者：董以宁
朝代：清

满庭花影日光烘。芳姿挟扇偏慵。唤来珠汗正融融。细舀荷风。拂去篆烟缥缈，捉来玉指菁葱。淡红耙袜映酥胸。微样轻容。
画堂春·挥扇
作者：董以宁
朝代：清
体裁：词

满庭花影日光烘。芳姿挟扇偏慵。唤来珠汗正融融。细舀荷风。拂去篆烟缥缈，捉来玉指菁葱。淡红袙袜映酥胸。微样轻容。
画堂春·晒药
作者：董以宁
朝代：清
体裁：词

茂陵消渴未全瘥。奁中药裹偏多。一丸休认枕边挼。错皱双蛾。晒久频移花影，暄侵小褪香罗。窃来休向桂婆娑。伴了姮娥。
画堂春·浇花
作者：董以宁
朝代：清
体裁：词

为怜春去惜芳菲。将泉欲滴花枝。秃襟小袖汲来迟。别样腰肢。细洒恐溅裙幅，徐倾好沁香脾。一枝轻摘衬乌丝。拣又多时。
画堂春·浣葛
作者：董以宁
朝代：清
体裁：词

衣纹单复尽能匀。怜伊大好腰身。那堪常傍葛衣尘。酒污馀痕。凭向银床漫洗，任教莲杵频闻。桁边风透帐边熏。一缕氤氲。
画堂春·烹茶
作者：董以宁
朝代：清
体裁：词

落花风里绿烟轻。听来细细涛声。凭携方曲向茶铛。蟹眼时烹。洗处轻攒素笋，尝时小破朱樱。定瓷亲捧更盈盈。仙掌初倾。
留春令·浣手绣观音
作者：董以宁
朝代：清
体裁：词

兰汤浴手，窗前先就，红莲娇片。须记他原少凌波，休错配、鸳鸯线。绣着金身须半面。似向侬青眼。春笋纤纤近慈云，疑紫竹、林中现。
疏影·入花丛抓鬓
作者：董以宁
朝代：清
体裁：词

红凭绿映。正蜂差蝶敕，同引游兴。早起梳头，好注兰膏，新妆自看鬟影。相携女伴寻香去，还再顾、菱花小镜。踏青苔、香印留痕，惯向花阴僻径。懊恨花梢无状，一枝低亚处，偏近珠领。欲倩东君，诉与花神，小立碧梧金井。前头姊妹都回望，闻娇唤、几声低应。待行行、重觅遗钗，更向曲阑閒凭。
百媚娘·为阮亭题青溪册叶，同程村羡门作乍遇
作者：董以宁
朝代：清
体裁：词

忽见璧人缥缈。鹦鹉呼茶偏早。迎门桂子才传语，执烛樱桃先到。半晌出来深福了。洛浦珠光绕。金线巷头原杳，锦带坊前应少。暗忆旧观都不似，此际相逢偏好。乍饮便教斟鹊脑。薄醉扶行悄。
百媚娘·偷窥
作者：董以宁
朝代：清
体裁：词

比翼双鹣堪羡。比目双鱼曾愿。闻道月精交月孕，影动银蟾如练。久觑苔阴才欲转。忘堕钗头燕。网户玲珑看便。惊醒隔帘花片。那畔绮窗谁窃笑，应是何郎偷见。蓦地凝眸红晕面。倚徙栏杆遍。
百媚娘·弈棋
作者：董以宁
朝代：清
体裁：词

小院铜镮双扣。何事堪消残酒。漫拂玉纹楸局子，赌个今宵无偶。半局便知郎欲覆。先逐康猧走。若使白头相守。应是橘中仙叟。一緉态盈娘子袜，输与儿家着否。输罢犹然第二手。好比吴兴柳。
百媚娘·弹琴
作者：董以宁
朝代：清
体裁：词

人说笙箫偏好。却把金徽藏了。为有知音今夜听，拚剪麻姑仙爪。三尺落霞双袖绕。流水溶溶晓。帘外黄莺休搅。架上绿鹦应悄。赢得檀郎浑不语，但见篆烟微袅。抚罢倩郎更别调。弹个求凰操。
百媚娘·私语
作者：董以宁
朝代：清
体裁：词

厌舞樽前双柘。说向枕边灯下。几见鲛绡亲裹泪，才信侬言非假。软语商量难待夜。准拟将身嫁。阿母听来应讶。觅个酒残歌暇。私学长生传密誓，暗觉口脂飘麝。却更满眶秋欲泻。微润樱桃液。
百媚娘·秘戏
作者：董以宁
朝代：清
体裁：词

雨滴桐花鸳甃。风约兰缸如豆。却怪神机枕畔盒，何物将人僝僽。鱼锁沉沉传玉漏。香浸交红覆。还把双星私咒。水誓兰期偏久。钗影钏文俱荡漾，光凝红酥欲透。抱日痴云将做昼。姊妹应来候。
百媚娘·读书
作者：董以宁
朝代：清
体裁：词

满架牙签曾购。入掌茶杯常覆。郎著新书还未较，玳瑁亲教装就。盥罢蔷薇挼豆蔻。细把丹铅读。却羡长门堪售。更似凌云堪奏。狂烛馋脂都换却，坐彻莲花宵漏。渐觉轻寒肩上透。便拥萧郎袖。
百媚娘·迷藏
作者：董以宁
朝代：清
体裁：词

慵把草儿重斗。慵把钩儿私授。学得双文通内里，捉向小楼前后。鹦鹉明知花幔覆。消息何曾漏。行处落些红豆。潜处露些红袖。叶密花深潭未觉，石畔猛听微嗽。觅到者边何处走。输了鸳鸯扣。
相思儿令·烧香曲
作者：董以宁
朝代：清
体裁：词

银叶如钱一点，漫爇小蓉丸。忆得韩郎去后，十样淡眉攒。博山红兽犹寒。只因愁绪多端。泪痕湿处频熏，唾花衣袖难乾。
相思引·为云孙咏侍儿小福
作者：董以宁
朝代：清
体裁：词

年纪花梢半未谙。柔情先似再眠蚕。偏将串结，珍重叠香函。閒伴夫人同斗草，沉思未敢摘宜男。郎情深浅，还向梦回参。
看花回·索琴
作者：董以宁
朝代：清
体裁：词

桐尾鱼纹响欲仙。金线频添。声声报入云空里，敢惊他、鸟醉花眠。自从人去后，懒拨春纤。故嗔小婢太痴颠。付与青烟。秦吏袋鱼须寄去，倩郎重整新弦。归来相对好，一曲红盐。
眼儿媚·江上鸳鸯
作者：董以宁
朝代：清
体裁：词

初春嫩绿染香溪。鸳鸯作阵飞。迷香曲处，双双三六，若个情痴。新来怕见离愁事，镇日并头栖。韩朋冢下，窦家机上，不肯相依。
离亭燕·送孙鲁三之汝宁
作者：董以宁
朝代：清
体裁：词

唱罢骊歌君去。正是红桥飞絮。柳岸朱楼帘尽捲，人指吟鞭遥觑。风绰酒旗边，早又邀人欲住。多少云山烟树。多少竹塘花屿。褥地锦天看不尽，好把诗囊閒贮。他日侍高堂，说向黄山深处。
竹马儿·却聘词，代章氏婢小红
作者：董以宁
朝代：清
体裁：词

还自忖、不知墙头马上，几曾微露。却因何有人传误，惹得求凰争赋。罗敷虽未有夫，也还应念，使君有妇。有妇更求凰，恐青陵台畔，金钗难数。泪落流黄土，妾原薄福，不堪君顾。况妾未经十五。豆蔻心儿难吐。殷勤寄语刘郎，桃花虽好，莫走天台路。天台深处，多少香云护。
笛家·画屏
作者：董以宁
朝代：清

绝少嫌猜，偏多爱惜，当年娇小，记曾携手朱楼上。一丝新柳，一点明珠，浅云齐覆，横秋双盼，豆蔻犹含，鸳鸯学写，耐得人端相。最怜伊，红烛下，岕茗携来新饷。才离朱阁，轻将红篆，代印回文，笑捏黄花，央描绣样。更是、香带为郎亲结，纨扇为郎亲障。岂料他家，吹箫作聘，几度多惆怅。休回避，算玉钗，恩重不须鸳帐。
笛家·画屏
作者：董以宁
朝代：清
体裁：词

绝少嫌猜，偏多爱惜，当年娇小，记曾携手朱楼上。一丝新柳，一点明珠，浅云齐覆，横秋双盼，豆蔻犹含，鸳鸯学写，耐得人端相。最怜伊，红烛下，岕茗携来新饷。相向。才离朱阁，轻将红篆，代印回文，笑捏黄花，央描绣样。更是、香带为郎亲结，纨扇为郎亲障。岂料他家，吹箫作聘，几度多惆怅。休回避，算玉钗，恩重不须鸳帐。
簇水·问侍儿月上花梢几许
作者：董以宁
朝代：清
体裁：词

邮递春风，欢期暗写吴绫帕。记来心上，便打断、小姑閒话。去把流苏收拾，等待银蟾挂。到半晌、却嗔郎诈。天似画。想应是、红楼遮断，偏郎处，墙高么。知他来否，把堕髻、先轻卸。且再閒呼小婢，看向回廊下。佯相报、月上花梢乍。
芭蕉雨·本意
作者：董以宁
朝代：清
体裁：词

深锁绿天小院。奈心儿已是、如他捲。添得雨声厮乱。试问与妾何干，将愁共判。亸着肩儿一半。凭向曲栏畔。忆粉郎今夜、潇湘远。还再问、可曾知，须把妾处移将，郎边种满。
花发沁园春·题黄氏印史代序
作者：董以宁
朝代：清
体裁：词

北苑临书，南宫执笏，从古畸人癖事。字亦雕龙，石堪绣蠹，不道先生兼此。落笔惊看，有历落、嵚崎之致。宛然见古貌如颠，不似人间衫履。记得当年此际。将怪石投予，镌予名字。珍重常携，离奇可拜，时命小鬟亲洗。聊写俚词。题笺仍用猩红记。知道先生应笑我，攫石袖中何意。
苏幕遮·回廊听鞋底声
作者：董以宁
朝代：清
体裁：词

月初沉，星欲滴。一带回廊，曲曲犹能觅。暗数栏杆应六七。听遍行踪，不是伊家屧。步偏那，行转怯，似待如迎，却是来时节。半晌消停怜窄窄。两瓣轻莲，晓起看无迹。
苏幕遮·屏边听浴声
作者：董以宁
朝代：清
体裁：词

兔华轻，萤照冷。瞰浴潜来，转傍湘帘等。谁料银屏遮凤胫。小玉娇憨，枉赚黄金饼。粉应消，珠定映。唤取汤添，冷热心头省。豆蔻方挼知未竟。半晌才看，秃袖来花径。
苏幕遮·帐畔听流苏响声
作者：董以宁
朝代：清
体裁：词

枕珊瑚，床玳瑁。悬蛤初收，帐底容难照。忘却流苏能转掉。漫揭轻罗，傍动银钩了。响原轻，声渐俏。睡熟鹦哥，定不惊他觉。和月和云和被抱。一夜春风，散尽愁多少。
苏幕遮·帘外听堕钗声
作者：董以宁
朝代：清
体裁：词

玉钩垂，犀箔护。肯递春风，偏断游丝路。内里暗闻钗响度。掷地金声，抵得天台赋。望明妆，遮薄雾。闹扫虽松，窣堕知何故。难道拔时纤手误。倘为侬来，忽地回头顾。
苏幕遮·房中听唤婢声
作者：董以宁
朝代：清
体裁：词

绮窗明，金屋暖。香篆浮帘，脉脉垂银蒜。翠幔欲搴行又缓。生怕鸦鬟，閒话长和短。茗须烹，花待灌。檀口轻圆，频把兰香唤。唤久不来谁作伴。知造伊家，独坐床台畔。
苏幕遮·楼前听骰子声
作者：董以宁
朝代：清
体裁：词

凤箫停，鸾幕启。十二楼高，结遍春风绮。今夜玉人慵不倚。骰子逡巡，掷向纤纤指。似无愁，如有思。漫想閒猜，卜甚心头事。转忆前宵楸局里。观点牙筹，赌喝双双雉。
苏幕遮·灯下听剪刀声
作者：董以宁
朝代：清
体裁：词

紫纹绫，红锦缎。裁向灯前，响杂黄金钏。应恐鸳鸯分背面。钿尺频移，停处商量遍。晃还移，人未倦。叠股并刀，运处分明见。万缕愁肠萦莫遣。欲断仍连，试倩萧娘剪。
苏幕遮·窗下听咳声
作者：董以宁
朝代：清
体裁：词

粉罘罳，金屈戌。花影交加，昨夜扶行处。欲嗽还惊兰玉饫。低锁轻喉，不放随风去。怪重来，偏未遇。窗外濛濛，立尽三更雨。不是嗽声能听取。便认衣香，难捉迷藏住。
苏幕遮·索香
作者：董以宁
朝代：清
体裁：词

燕笼涎，萦鸭篆。小袖微笼，心字春衫暖。还恐骤烟吹隔苑。微湿蓉丸，许久烧才半。为儿郎，述别院。索得宫香，纤手拈来颤。一点心肠终是软。拜月还求，薄倖心儿转。
苏幕遮·花间听弹指声
作者：董以宁
朝代：清
体裁：词

绿初回，红渐出。树树春交，把手轻来折。为底关心攀又歇。无语无言，自把螺纹画。爪才修，琴罢拨。啮遍纤痕，独向东风剔。毕竟思量春可惜。待问分明，瞥去屏山隙。
苏幕遮·隔幛听梦魇声
作者：董以宁
朝代：清
体裁：词

穗煤昏，莲漏杳。只隔重帏，远似蓬莱岛。魂梦知他何处绕。欲醒频呼，话觉糊涂好。养娘痴，香婢小。憨睡瞢腾，只索将伊叫。狂梦魇来应未料。试问伊家，可唤江郎觉。
苏武慢·佳人减膳
作者：董以宁
朝代：清
体裁：词

欲报厨娘，还呼绣婢，说是药方新忌。辛椒空荐，鱼炙非宜，镇日长餐松子。频催举碗，时慰加餐，翻怨小鬟多事。叹春来玉板金须，一向何曾染指。犹记得、酒分半雅，茶品三番，旧日花茵情意。情还羞述，意在无言，只向空中画字。到得而今，玳床孤枕，香阁更无仙剂。便传来香饭，帘前呼取，雪狸来替。
荷叶杯·相逢曲
作者：董以宁
朝代：清
体裁：词

若个粉郎娇艳。当面。多事一凝眸。恰逢小妹乍回头。羞么羞。羞么羞。
菩萨蛮·代伊
作者：董以宁
朝代：清
体裁：词

阿娘碎语绵如絮。檀郎只好心头贮。音信日来稀。思伊转恨伊。此情频欲寄。又恐伤郎意。斟酌数行书。言欢字字虚。
菩萨蛮·生拚
作者：董以宁
朝代：清
体裁：词

怪郎昨夜欺奴甚。生拚独就红蕤枕。脉脉转银河。郎将妾奈何。心肠毕竟软。渐褪罗襦半。不觉响流苏。双鬟睡去无。
菩萨蛮·舟次集唐
作者：董以宁
朝代：清
体裁：词

一樽酒尽青山暮。雨昏青草湖边过。沙浅浪痕交。云帆碍浦桥。潮平两岸阔。古木疑撑月。何事与心违。潇湘人未归。
菩萨蛮慢·秋日杨东起书园社集
作者：董以宁
朝代：清
体裁：词

今当共席。正荷风梧雨，嫩凉时节。更称觞、共向园亭，望带水回廊，宿云欹石。或嗽流泉，晞发乎桥之侧。或谈棋相对，不管蛙声，溪边嘈杂。或是正襟危帻。或小侯数辈，吟笺争拂。或骚坛强项，大义严辞，或醉后微颠，斜书晋帖。或拭轻纨，淡写云林几笔。告羲之、而今却是，兰亭秋集。
蕙兰芳引·咏宋团扇画松石，同程村限韵
作者：董以宁
朝代：清
体裁：词

纨扇班姬，应嫌却、汉宫都小。恨秋雨梧桐，春信奈何偏杳。此情难画，谁堪把、丹青应诏。便捧黄高手，怎写长门悄悄。满月难镂，微风进御，欲陈情表。便淡竹疏松，不许蝶蜂缠绕。但教图得，相思双鸟。向岳宫、时得晚风轻舀。
虞美人·临风寄语
作者：董以宁
朝代：清
体裁：词

花阴空覆鸳鸯寝。寒入红衾凛。早知好事付秋风。何似当初索性不相逢。闻伊别后思量意。窃自沾沾喜。累伊憔悴倍心伤。又望伊家索性不思量。
虞美人·限韵咏池上杨妃海棠
作者：董以宁
朝代：清
体裁：词

马嵬坡上杨妃血。洒遍枝和节。依稀犹是旧檀心。却似唐宫睡去夜初深。梅妃应笑胭脂重。欲唤从前梦。临池照处映鱼茵。疑向三郎传语倩双鳞。
蝴蝶儿·本意
作者：董以宁
朝代：清
体裁：词

蝴蝶儿。抱花栖。片魂方逐晓云迷。东风轻护之。小院閒来舞，娇娘故做痴。恼他香粉惹郎衣。挥巾欲扑伊。
蝶恋花·落拓
作者：董以宁
朝代：清
体裁：词

身是暮春风里絮。浮蚁呼卢，到便牵留住。弦索笙箫声乱处。一围红袖争诗句。以客为家家似寓。偶尔来家，收拾閒情绪。阿妇惊疑前致语。问郎何不归家去。
行路难
作者：董以宁
朝代：清
体裁：古风

君言羞与樊哙伍，君言李蔡何足数。岂知人生亦有命，天下贤豪贱如土。况闻长安路，行者亦太苦。君不见卫霍功名由女弟，窦田失意因杯酒。一日不得西京欢，公候将相难白首。后人更忆华亭鹤，前人已叹东门狗。何如五陵侠少年，红缰白马黄金鞭。弹丸落处胡姬笑，日日滥醉春风前。
行香子·题孙无言半瓢居
作者：董以宁
朝代：清
体裁：词

疑是廉泉。还似文园。喜先生、于此盘旋。酒鎗花下，棋局鸥边。胜谢家池，裴家墅，米家船。客来薄醉，客去高眠。想羲皇、欲往从焉。何须碌碌，更问尘缘。羡上阳花，平阳第，洛阳田。
西地锦·同三五女伴道小名
作者：董以宁
朝代：清
体裁：词

不合相携斗草。把小名轻告。邻娃便说，而今输却，把小名争叫。万一侬家输了。宁可酬花钞。怕他帘外，侍儿窃语，并檀郎知道。
西江月·山上吟
作者：董以宁
朝代：清
体裁：词

千叶寒云护者，一緺流水环之。乱山横处亦堪诗。索向天涯游子。古庙谒来曾记，板桥望处偏迷。瘦驴到处葛巾欹。一幅倪迂画里。
解连环·楚行白筠心书赠楚词一箑，复作高唐好梦图，因柬谢
作者：董以宁
朝代：清
体裁：词

澧兰沅芷。是文郎当日，旧游之处。生平说、屈宋衙官，拟重去襄川，将他部署。翻怪香山，却贬技、填词赠与。想落笔高吟，多应说向，君家老妪。亲写双钩小柱。苦绝少红鹅，凭君携去。况画将、一梦高唐，把纨扇招风，更添佳绪。但到阳台，倘误惹、香云艳雨。凭君莫寄招魂赋，梦中叨絮。
诉衷情·宫怨
作者：董以宁
朝代：清
体裁：词

拈将红叶写新诗。流出御沟迷。欲讨人间音信。除是逆流时。閒顾影，自翻衣。总然痴。羊车去矣，几见君王，解得相思。
调笑令·赋张巡妾
作者：董以宁
朝代：清
体裁：词

记取。和君语。自读睢阳闻笛句。纵馀黄土无归处。莫洒双双红箸。愿日后携侬巾帼，二十四城传去。
贺新郎·扬州贺涂公子季朗花烛
作者：董以宁
朝代：清
体裁：词

花月扬州好。正相逢、珠袍公子，果车来早。廿四桥头箫管沸，却自嬴楼吹到。更夹道、芳尘缥缈。跨鹤求凤今已得，讶一钗、十万珠光绕。庆合卺，期偕老。兰膏未烬银虬杳。想今宵、帐中悬蛤，相看皎皎。侍女添香衣桁畔，微听流苏声悄。多恐试、麻姑仙爪。明日高堂双献寿，记妆成、先佩宜男草。何物贽，安期枣。
贺新郎·淮阴词
作者：董以宁
朝代：清
体裁：词

为汉空奔走。叹当年、追猴逐鹿，终烹功狗。留侯曲逆虽阴诈，吕雉之谋多有。算此际、高皇身后。平勃区区都易与，怕将军、武悍还如旧。因中祸，君知否。国士无双称善斗。奈英雄、漂母寄餐，未央授首。书生于此终疑诧，何事英风射斗。生死出、妇人之手。刘郎宫寝埋荒草，喜将军、庙祀终难朽。君休信，蒯通口。
踏青游·南村
作者：董以宁
朝代：清
体裁：词

郭外青青，风日如今方美。觅一个、板桥娘子。向前村，寻诗思，见宿水鸬鹚起。白荡小舟三四。晒渔蓑、绿杨烟里。有个渔家，将鱼换酒村肆。煮一半、下些盐豉。更指点，松楸道，百年休计。南岗几多墓，一半无人扫矣。
送入我门来·赋情
作者：董以宁
朝代：清
体裁：词

篆髻看梳，弓趺看裹，后堂不避人来。为爱吟诗，长日镇相陪。围棋几卸搔头赌，更行酒常藏约指猜。最是钟声敲处，每向灯前分手，无限徘徊。到得而今，常是隔蓬莱。水流墙外桃花去，只风引雏时燕子回。
送马书升之江西
作者：董以宁
朝代：清
体裁：七言律诗

春风倦羽各差池，携手还倾酒一卮。《别赋》送将南浦去，漫游安用《北山移》？城头月落骊歌早，江上花明雀舫迟。但慰诸生迎绛帐，欲闻长笛更何时。
酬邹眉雪山右见怀
作者：董以宁
朝代：清
体裁：七言律诗

入市吹箫一酒杯，十年漂泊孝廉才。苏君说赵谋方用，庾信辞梁赋转哀。家本谈天开稷馆，心伤落日望燕台。莲花万仞飞鸿过，何处空传《归去来》？
醉公子·挑棋
作者：董以宁
朝代：清
体裁：词

小姑敛衽拜。嫂嫂妆台下。乞早整莲衣，花间去赌棋。杏钗多戴个，停会来输我。若倩小哥帮。输时拔一双。
醉公子·赋艳
作者：董以宁
朝代：清
体裁：词

侬心何事恼。姐姐欺侬小。偷看合欢书，憎侬问起居。好从花下避，怕见书中字。匿笑不回头，回头替姐羞。
醉公子·重来
作者：董以宁
朝代：清
体裁：词

乍握纤纤手。侬意他知否。莫便使他知，教他归去思。重来花下见。红晕潮生面。纤手只微笼，多时露玉葱。
醉太平·寿玉虬叔三十叔别号云痴
作者：董以宁
朝代：清
体裁：词

苏仙李仙。张颠米颠。其诗其字之间。许云痴并肩。书帘茗烟。琴弦画笺。年年长向花前。著金貂醉眠。
醉太平·金钱卜
作者：董以宁
朝代：清
体裁：词

鹊儿不断。灯儿不管。紫姑仙不曾明判。掷金钱再算。青蚨飞去还飞转。只郎去、归偏缓。待点六爻还未半。奈心丝先乱。
醉春风·来燕
作者：董以宁
朝代：清
体裁：词

添绣鸳鸯线。懒认春风面。停针急唤侍儿看，燕。燕。燕。香垒新增，雕梁小语，今年初见。才信韶光艳。幽院閒寻遍。那知已是杏花飘，片。片。片。旧燕重来，个人何处，几回难遣。
醉春风·索履
作者：董以宁
朝代：清
体裁：词

莲瓣重苔嫩。移过朱栏近。碎红纤绿点微尖，衬。衬。衬。为惹春尘，绣来双雀，丝儿微褪。好向萧郎讯。弓样休难认。香泥踏处记曾量，寸。寸。寸。愿裹罗襟，携归绣院，教奴重整。
醉翁操·琴曲赠游墅居停
作者：董以宁
朝代：清

醉翁。匆匆。相逢。问何如，黄公。为怜客子兮途穷。自言座上樽中。酒不空。饮予在花丛。花饮清霜兮醉红。一鼓而召清风。再鼓而和长松。愁多曲未终。噫我来自东。我别兮忡忡。君其目送兮飞鸿。
醉翁操·琴曲赠游墅居停
作者：董以宁
朝代：清
体裁：词

醉翁。匆匆。相逢。问何如，黄公。为怜客子兮途穷。自言座上樽中。酒不空。饮予在花丛。花饮清霜兮醉红。杯盘狼籍，我亦龙钟。洗觞更酌，抚壁上之焦桐。一鼓而召清风。再鼓而和长松。愁多曲未终。噫我来自东。我别兮忡忡。君其目送兮飞鸿。
醉花阴·语花
作者：董以宁
朝代：清
体裁：词

露沁香心花中酒。月下低垂首。掩映绿樽中，弱质离披，如何风前抖。美人笑把花枝嗅。欲与花为友。悄自向花言，不解相思，何事如奴瘦。
金人捧露盘·闺情
作者：董以宁
朝代：清
体裁：词

杏花烟，桃花雨，柳花风。愁中过、偏觉匆匆。姊归何意，不教春色驻帘拢。妆成无事，朱栏外数尽残红。笛床閒，琴床冷，绣床委，笔床封。却都为、玳瑁床空。银床新汲，辘辗更觉似心中。春归何处，偏难道、郎处方浓。
钗头凤·七夕为嫦娥赋
作者：董以宁
朝代：清
体裁：词

鹊桥驾。银河泻。嫦娥正送天孙嫁。寒宫内。清晖改。当年窃药情轻背，奔到蟾宫，寂寥无奈。悔。悔。悔。缘难借。情甘舍。笑他会合刚今夜。怜分袂。遥相对。织完锦泪明年再，何似孤栖，长依仙桂。奈。奈。奈。
长相思·舟泊
作者：董以宁
朝代：清
体裁：词

片云留。片云流。水远山长客子愁。如何是尽头。一孤洲。一孤舟。憔悴天涯黑敝裘。相思玳瑁楼。
閒中好·闺夏
作者：董以宁
朝代：清
体裁：词

閒中好，茉莉香中坐，珠汗怕沾纱。红绒罢绣花。
闺怨
作者：董以宁
朝代：清
体裁：七言绝句

流苏空系合欢床，夫婿长征妾断肠。留得当时临别泪，经年不忍浣衣裳。
雨中花·幼小
作者：董以宁
朝代：清
体裁：词

幼小未将情字省。偶向着、养娘閒问。道有游郎，曾报香帕，不识他因怎。见得养娘微一哂。却半晌、低头自忖。再记游郎，重看香帕，满面都红沁。
雨中花·题襄阳署壁
作者：董以宁
朝代：清
体裁：词

案上新诗数种。窗外轻烟一捧。午后浓阴，白云骀荡，遮得山无缝。小摘草花聊作供。不比江南春仲。看红紫全稀，燕处荒巢，犹做雕梁梦。
霓裳中序第一·燕子矶怀古
作者：董以宁
朝代：清
体裁：词

看萧萧瑟瑟。怒浪寒空都一色。更望处、断虹层碧，见风带泉绅，水肤山骨。荒烟遥接。回首是、晚霞新月。听欸乃、芦中吹彻，渔舸三两叶。端的。江山奇绝。正千里、泠泠一折。送我短衫豪客。念六代芜湮，五朝萍没。旧事兴和灭。也只是、江潮吹叠。今何日、燕子矶头，倍觉清流激。
霜天晓角·辛卯除夜
作者：董以宁
朝代：清

一般奇咄。听小童来说。道是明朝元日，废吾书、三叹息。流年催急。更怕看新历。床头压岁钱儿，谋之妇、何曾得。楚天遥阔。亲署重重驿。应说小儿痴绝，久不见、斑衣曳。还将墨汁。自写春联帖。并书小字悬门，道以宁、谨谢客。
霜天晓角·辛卯除夜·其一
作者：董以宁
朝代：清
体裁：词

一般奇咄。听小童来说。道是明朝元日，废吾书、三叹息。流年催急。更怕看新历。床头压岁钱儿，谋之妇、何曾得。
霜天晓角·辛卯除夜·其二
作者：董以宁
朝代：清
体裁：词

楚天遥阔。亲署重重驿。应说小儿痴绝，久不见、斑衣曳。还将墨汁。自写春联帖。并书小字悬门，道以宁、谨谢客。
青玉案·索镜
作者：董以宁
朝代：清
体裁：词

菱花怜我秋来瘦。故把清光都黝。修书为问郎知否。照人青眼，有前无后。花下常蓬首。陈官旧样鸳鸯纽。曾铺下、色空心咒。鱼腹而今须再剖。临鸾一拂，烟鬟香溜。风月才依旧。
风入松·索笔
作者：董以宁
朝代：清
体裁：词

閒惊綵笔染香胶。自把黛痕描。而今老去中书令，奈描来、半损轻妖。待倩欧家紫脚，更须蔡氏红腰。好凭青鸟索香毫。嘱付几唠叨。一春腕弱时欹颤，学不成、书圣丰标。写得鸳鸯字软，染来蛱蝶图娇。
风流子·久别
作者：董以宁
朝代：清
体裁：词

已是别时惆怅。更是而今惝恍。空寄语，未逢欢，愁被春风吹长。自怜一样。眼角眉梢心上。
风流子·初夏
作者：董以宁
朝代：清
体裁：词

已饯将春去，堪悲是、锦片近来稀。但朱户长开，候他紫燕，绿阴微缺，补得黄鹏。新添个、迎衫新暑浅，入苑细风迟。茉莉初来，已怀香孕，芙蕖欲嫁，先制新衣。此时长日里。笑主人避暖，不解围棋。有客频来剥啄，童子还辞。只閒品唐诗，盛中晚句，自斟鲁酒，一两三卮。翻怪早蝉饶舌，不合时宜。
鬲溪梅令·赋得卧房阶下插鱼竿
作者：董以宁
朝代：清
体裁：词

帘前绿水映云屏。自盈盈。敲得银针独向、画栏凭。粉郎归未曾。粉郎空有许多情。未均匀。好似帘钩偏重、帐钩轻。鱼钩只几分。
鹊桥仙·寄贺华子瞻花烛
作者：董以宁
朝代：清
体裁：词

催妆客到，卖花人到，都说何郎如粉。兰缸焰里乍偷看，几欲赐、闺中汤饼。呼郎新字，怪郎新字。抄袭眉山因怎。鸳鸯社里面分题，才信道、才名相称。
鹊踏花翻·语内
作者：董以宁
朝代：清
体裁：词

潦倒逢场，支离拥妓，连宵憨掷红鱼赌。到今典尽鹔鹴，三斗难沽，拔卿头上钗双股。醒时叉手月中吟，醉时双髻风前舞。凄楚。空挟酒龙诗虎。悔不当初尊阿堵。且幸由房相慰，算来不似，苏季刘伶妇。相携负锸，已西风敝裘，犹自为侬补。
鹧鸪天·冬夜
作者：董以宁
朝代：清
体裁：词

欲与欢言碍小姑。捏欢臂上问寒无。由他灯火馀昏穗，推着衣裳过暖炉。交膝语，拍肩呼。欢言低处便含糊。小姑佯做痴呆态，故把欢言细问奴。
鹧鸪天·别
作者：董以宁
朝代：清
体裁：词

赋得将离向绮窗。桃花流水送游艭。柔肠乍结先回九，小字亲钩定取双。同玉案，伴银缸。惯来一晌不惊尨。多情恐逐浮萍去，发愿拈针绣佛幢。
鹧鸪天·叹
作者：董以宁
朝代：清
体裁：词

是处常来好当家，惯从明镜看朝霞。梦中犹认崔娘枕，扇底难披温令纱。人忽别，思无涯。归来空讶七香车。迎风一笑回头望，䯼髻双簪并蒂花。
鹧鸪天·寄
作者：董以宁
朝代：清
体裁：词

两小无猜直到今。丙寅鹊脑惯同斟。鸳鸯向午常交颈，豆蔻多时始见心。曾赋别，几嗣音。天涯南北雁难寻。归来朱鸟窗前看，应有蛛丝网画琴。
鹧鸪天·忆
作者：董以宁
朝代：清
体裁：词

豆蔻香含正未笄。三年嫣笑手长携。羽衾熨处分龙脑，罗幞缝成索麝脐。花并蒂，燕双栖。合欢犹卜紫姑乩。傍人已道成连理，惹得春山翠黛低。
鹧鸪天·慰
作者：董以宁
朝代：清
体裁：词

何处春风着柳斜。深深庭院绿阴遮。每弹指处闻花叹，自抵牙时为曲差。频减膳，漫呼茶。莫将惆怅饯年华。门前流水蓝桥锁，犹度当初金犊车。
鹧鸪天·昨夜
作者：董以宁
朝代：清
体裁：词

昨夜天孙罢锦梭。轻槎无恙到明河。几经私语全珍重，再试真心薄谴诃。羞月姊，避鹦哥。玉人频问夜如何。最怜蝴蝶惊魂骤，输与庄生晓梦多。
鹧鸪天·绣苑
作者：董以宁
朝代：清
体裁：词

绣苑晴光尽日佳。更无愁思望天涯。名花结果春前定，小鸟姻缘枝上谐。缠锦带，脱金钗。秋千架子近香街。綵绳握处开裙衩，多少香风正入怀。
挽曾国藩联
作者：董似榖
朝代：清
体裁：联

立德立功，超越古今名不朽；为将为相，乂安中外职无亏。
一剪梅·秋怀
作者：董俞
朝代：清

细雨蘋丝叶叶秋。山自悠悠。水自悠悠。寒灯几点笛声幽。不是渔舟。便是菱舟。病客天涯悔浪游。花也增愁。月也增愁。双鱼寂寞泪长流。身在江楼。梦在妆楼。
三字令·重过燕山
作者：董俞
朝代：清

燕市客，怅重游。又深秋。凉月小，暮山愁。玉蟾蜍，金腰袅，醉红楼。人如玉，倚香篝。拨箜篌。红蜡下，锦缠头。眼波横，眉黛浅，最风流。
丑奴儿令·燕子矶
作者：董俞
朝代：清

年年肠断青溪路，燕子矶头。暂系扁舟。飞尽寒云水自流。六朝旧恨斜阳里，无数沙鸥。莫上高楼。叶叶丹枫赚客愁。
临江仙·离愁
作者：董俞
朝代：清

客里莺花三月半，春光不似愁浓。柳丝随处绿葱葱。酒帘斜日外，渔市乱烟中。多病文园兼作客，天涯信断难通。可怜长夜正思侬。寸心萧寺雨，残梦隔江钟。
二郎神·咏黄石榴花
作者：董俞
朝代：清

绯衣阿醋。忽改做、道家装束。看满额鹅黄，天然雅淡，绝胜猩红鸭绿。堪与姚家称娣姒，真一样、娇姿绝俗。有林外黄鹂，飞来一色，繁枝如簇。空谷。尽堪长日，伴人幽独。似憔悴恹恹，霍娘病起，瘦比篱边丛菊。插向云鬟，金钗掩映，不是丹葩秾郁。想飞霜，一夜秋苞，拆尽珀珠盈掬。
传言玉女·秋怀
作者：董俞
朝代：清

永夜沉吟，梦近人儿偏远。小窗斜日，山似愁鬟乱。欲将心事，诉与暝枫寒雁。风波平地，无端分散。还忆春时，背立花前如怨。兰膏香渍，试解罗囊看。迢递仙槎，隔着茫茫银汉。可怜拖逗，青春强半。